
•	 CBA: Turismo 


anticipa di 
contribui mas 
na crecemento 
economico 
proyecta pa 2024 y 
2025 


•	 Aruba ta refinancia 


debenan existente 
riba mercado 
internacional 


•	 Netherlands 


American Foundation 
(NAF) ta brinda fondo 
pa studia y stage na 
Merca 


Turismo 
Pa loke ta turismo, e publicacion di 
Banco Central ta nota cu na 2023, 
sector di turismo tabatin un presta- 
cion fuerte cu exportacionnan real 
di turismo expandiendo cu 6.7 por- 
ciento, compara cu 28.9 porciento na 
2022. 
E cantidad total di bishitante stay- 
over a aumenta cu 14.5 porciento 
compara cu e aña anterior, alcansando 
un total di 1,260,402 bishitante. Au- 
mento den e cantidad di bishitante 
di Merca (+95,207 bishitante; +11.1 
porciento), Canada (+21.882 bishi- 
tante; +52.9 porciento), y Colombia 
(+19.265, bishitante; +57.7 porcien- 
to), tabata e contribuidornan princi- 
pal pa e crecemento menciona ariba. 


Sinembargo, na 2023 e gasto pa cada 
bishitante a baha cu 1.2 porciento, 
un reduccion for di 2.6 porciento na 
2022. 


Prestacion di sector hotelero tabata 
‘buoyant’ na 2023. Durante e aña 
bao revision, RevPAR (revenue per 
available room) a aumenta cu 14.7 


porciento compara cu 2022 (+56.0 
porciento.) E aumento menciona ta- 
bata pa motibo di un tasa di ocupa- 
cion di hotel mas grandi (2023: 78.0 
porciento vs 2022: 75.0 porciento) y 
un aumento di 10.4 porciento den e 
ADR (average daily rate.) 


Simultaneamente, e categoria di ‘otro 
acomodacion’ tambe a registra crece- 
mento den termino di bishitantenan 
stay-over (+26.5 porciento.) Ademas, 
e ADR mensual pa propiedadnan di 
huur short-term (short-term rentals) 
na 2023 a surpasa consistentemente 
e ADR mensual pa propiedadnan di 
huur short-term reporta durante e 
aña anterior. Consecuentemente, na 
2023, entrada total di propiedadnan 
di huur short-term a expande cu 42.2 
porciento compara cu 2022. Ampli- 
fica pa un aumento den e ADR y den 
e nivel general di prijs di bienes y ser- 
vicio, entrada di turismo a aumenta 
cu 14.6 porciento compara cu e aña 
anterior (2022: 38.4 porciento.) 


E publicacion completo ta disponibel 
riba website di BCA (www.cbaruba. 
org). 

CBA: Aumento fuerte den servicio y entrada di turismo anticipa di lo ta e 
contribuyente di mas grandi na crecemento economico proyecta pa 2024 y 2025 


Banco Central di Aruba (BCA) a publica e “Economic Outlook” di 
augustus 2024. E publicacion aki ta contene pronosticonan economico 
pa 2024 y 2025. 


BCA ta pronostica cu Producto Domestico Bruto (PDB) real lo crece cu 6,1 
porciento na 2024 y 1,0 porciento na 2025, esta, respectivamente cu Afl. 329,8 
miyon y Afl. 59,2 miyon. E crecemento aki ta principalmente empuha pa au- 
mento fuerte den servicio y entrada di turismo. 


PDB real ta proyecta pa yega Afl. 5.724,7 miyon na 2024 y Afl. 5.783,9 miyon 
na 2025. Exportacion turistico den termino real ta premira di subi cu 8,3 por- 
ciento na 2024 y 2,1 porciento na 2025. E cantidad di turistanan cu ta perman- 
ece por lo menos un anochi riba nos isla na 2024 y 2025 ta proyecta pa crece 
cu 12,8 porciento y 2,0 porciento, respectivamente. Mientrastanto, ta calcula 
cu e promedio di e gasto diario di turistanan lo keda stabiel na 2024 y aumenta 
na 2025. 


E continuacion di proyectonan di construccion relativamente grandi – prin- 
cipalmente relaciona na e sector di turismo – ta sigui pusha inversion priva 
na 2024. Ademas, debi na e surplus presupuestario significante di gobierno 
na 2024, manera anticipa door di BCA, inversion publico tambe lo expande 
relativamente fuerte na 2024. Na 2025, sinembargo, tanto inversion priva y 
publico probablemente lo disminui. Di acuerdo cu esaki, crecemento den in- 
version den termino real na 2024 ta proyecta na 17,6 porciento y na 2025 in- 
version lo baha cu 8,7 porciento. 


Consumo den termino real ta proyecta pa crece na ambos 2024 (+0,9 porcien- 
to) y 2025 (+0,5 porciento), debi na desaroyonan positivo tanto den e sector 
priva como e sector publico. Pa ta specifico, ta proyecta cu empleo lo aumenta 
cu 1,6 porciento na 2024 y 1,5 porciento na 2025. Ademas, ta anticipa cu sala- 
rio lo crece cu 2,7 porciento na 2024 y 0,5 porciento na 2025, a consecuencia 
di indexacion di salarionan pa inflacion y condicionnan preta riba mercado 
laboral den sector priva y tambe di e indexacion acorda relaciona na salarionan 
di sector publico. 


Importacion ta sigui e desaroyonan den consumo, inversion y exportacion. Na 
2024, e aumento anticipa den exportacion, inversion y consumo lo conduci na 
mas importacion, mientras cu e caida den inversion na 2025 ta anticipa pa dis- 
minui importacion den termino real den e respectivo aña. Consecuentemente, 
importacion den termino real lo aumenta cu 5,3 porciento na 2024, y baha cu 
1,2 porciento na 2025. 


E Balansa di Pago (BdP) ta premira pa registra un surplus di Afl. 107,9 miyon 
na 2024. E surplus na 2024 ta debi principalmente na entradanan mas halto 
di turismo. Mientrastanto, pagonan di importacion ta conduci na salidanan 
significante riba e BdP na 2024, mitigando asina e surplus total. Ademas, BCA 
ta anticipa cu e compranan di accion den companianan door di residentenan 
for di no-residentenan, pagonan di dividendo na no-residente, y pagonan di 
interes na no-residente lo causa mas salida di divisa. Na 2025, BCA ta calcula 
un surplus di Afl. 645,7 miyon riba e BdP, mirando cu ganashi y entradanan 
di turismo ta surpasa pagonan di importacion, cual lo causa un surplus grandi 
riba e cuenta coriente di BdP. 


Pa loke ta trata aumento di prijs, BCA ta proyecta un tasa di inflacion, basa riba 
un promedio di 12 luna, di 1,6 porciento na 2024 y 0,5 porciento na 2025, cu e 
componente di inflacion basico (locual ta exclui cambio den prijs di cuminda 
y energia) como e determinante principal di inflacion total. 
Tabel 1 ta resumi e crecemento pronostica den PDB y su componentenan. 

Activista Nigel Maduro cu un estilo diferente di protesta: 
fiesta riba beach 


Conocido 
activista 
Ni- 
gel Maduro, kende a bira 
conoci na Aruba despues 
cu el a pinta un graffiti 
di protesta riba e estatua 
di Driekel, cu e lema “No 
More Hotels”, ta continua 
su activismo ambiental 
na Aruba, e biaha aki cu 
un propuesta diferente: 
Beach Party. 


Riba su pagina di Facebook, 
Maduro a post invitacion na 
su siguidornan pa reuni na un 
beach specifico cada edicion, 
pa asina di un forma legal y 
pacifico “ocupa” e beach en 
cuestion pa localnan. Ayera, 
pa e di tres edicion di e even- 
to, e convocacion tabata pa 
bay na Eagle Beach, dilanti di 
hotel Iberostar. Riba e poster 
di invitacion, Maduro ta pidi 
pa esnan cu ta bay atende e 
protesta bin cu amigo y famia, 
poster y borchi, cuminda, 
bebida, speaker pa musica, 
beach towel, stoel, parasol, 
sunblock, suministro pa arte, 
y bandera di Aruba. Alabes 
a informa cu lo tin tayer di 
maneho di desperdicio y sos- 
tenibilidad, y di cosemento 
na e sitio. 


Durante cu e tabata na e 
beach party, Maduro a com- 
parti riba su pagina di Face- 
book dos video den cual ta 
mustra con a corta mata di 
druif dilanti di hotel Iberostar 
na Eagle Beach. Riba e video, 
por mira construccion ta an- 
dando na e parti dilanti di e 
hotel, y net dilanti di e heki di 
e hotel, un rij largo di mata di 
druif cu a ser corta completa- 
mente, lagando solamente un 
cantidad di tronco sin blachi. 
Matanan di druif ta nativo 
di Aruba, y segun un post di 
Aruba Conservation Foun- 
dation, ta un especie pro- 
tegi. Esaki ta nifica cu no ta 
asina sin mas por yega corta 
e matanan aki. Sinembargo, 
no ta conoci ki tipo di restric- 
cion lo por tin, ni ki tipo di 
vergunning por tin pa corta e 
matanan aki. 


E di dos edicion di e Beach 
Party (Protest) tambe a sigui 
un modelo similar. E biaha ey, 
un siman prome, e protesta a 
tuma lugar dilanti di St. Regis 
Hotel. Segun Maduro a in- 
forma, tabata presentacion di 
maneho di desperdicio, tayer 
di sostenibilidad, bon musica, 
cuminda y bebida, y lo mas 
importante, “nos a mantene 
nos comunidad y cultura.” 


Pero tambe relaciona cu e 
evento aki, Maduro a denun- 


cia cu a corta mata di kwihi 
dilanti di St. Regis Hotel. E 
activista a post un video riba 
su pagina di Facebook unda 
ta mustra e kwihi cu a corta. 
Kwihi ta un mata protegi di 
Aruba. Cu un borchi cu ta- 
bata bisa “proteha nos kwihi”, 
Maduro a subi e kwihi cu ta- 
bata corta den un accion di 
protesta. 


E prome Beach Party (and 
Protest) a tuma lugar dia 4 di 
augustus dilanti Hilton Ho- 
tel. E biaha ey tambe a hacie 
dilanti un hotel cu tin un 
parti den construccion. E dia 
ey, Maduro a post video di e 
construccion pa expansion di 
Hotel Hilton, destacando e 


“degradacion di e tereno.” 


Maduro a expresa cu e mo- 
tibo cu ta haciendo e ac- 
cionnan di protesta aki ta pa 
tuma back e tera pa e local- 
nan, un manera pa reclama 
e patrimonio di Aruba for di 
e turistanan, back pa e Aru- 
bianonan disfruta. Esaki sigur 
ta un tema cu durante ultimo 
añanan, proporcionalmente 
cu e desaroyo di hotel y in- 
dustria turistico na Aruba, a 
causa friccion entre e habi- 
tantenan local. 


Recientemente 
otro 
usu- 
ario di Facebook a lamenta 
un situacion na Baby Beach, 
compartiendo 
un 
potret 


unda ta mira un cantidad 
di tent posiciona pariba di 
Baby Beach pa turistanan 
por huur. “Nos a perde un 
gran parti caba bandi pariba 
di Baby Beach. Awo e tiki cu 
a keda pa nos mesun hende- 
nan por disfruta di dje, dilanti 
e matanan di druif, tambe a 
wordo tuma over pa esnan 
cu ta huur tent? E no ta okay. 
Undjis, full e area ta yena cu 
tent y no ta keda niun pida 


beach pa nos mes!” 
Reaccionando riba e post, 
Maduro a comenta: “Esaki 
ta pakico nos ta haci fiesta na 
beach. Reclama nos beach- 
nan.” Alabes a informa cu e 
Beach Party (and Protest) na 
Baby Beach ta programa pa 
dia 1 di september. 


Tur potret y video ta publica 
riba pagina di Facebook di ac- 
tivista Nigel Maduro. 

Segun minister di Finanzas, Xiomara Maduro, 
Aruba ta refinancia debenan existente riba mercado internacional 


Minister di Finanzas, Xio- 
mara Maduro, a traves di 
un comunicado di prensa 
a indica cu ta un satisfac- 
cion grandi pa por infor- 
ma cu Aruba ta logra subi 
mercado internacional di 
capital na un manera exi- 
toso. 


Despues di un ausencia di 3 
aña debi na e daño financiero 
causa pa e pandemia, Aruba 
ta logra refinancia debenan 
bieu cu ta madura den aña 
2024 na un bon interes. Ta 
trata di un transaccion finan- 
ciero di 134.5 miyon dollar 
na un interes di 6.3%. Segun 
e comunicado di prensa, awe 
dialuna Minister Maduro lo 
splica mas di e transaccion 
exitoso aki pa Aruba den un 


conferencia di prensa. 


Minister di Finanzas ta gradi- 
ci e banconan Santander y 


Citi cu a yuda e mandatario 
den henter e proceso aki di 
bay back riba mercado in- 
ternacional di capital na un 


manera exitoso. Na e ekipo di 
profesional di Aruba cu a sa di 
presenta e storia di recupera- 
cion financiero y economico 


di Aruba na un manera efi- 
caz, e mandatario ta manda 
un danki di curason pa nan 
esfuerso y amor demostra pa 
nos Pais. Mas cu claro Minis- 
ter Maduro ta gradici nos bon 
Dios pa su guia, sabiduria 
y pasenshi pa yud’e lidera y 
logra trabounan grandi na bi- 
enestar di Aruba. 


Minister Maduro ta gradici 
specialmente e inversioni- 
stanan existente y esnan nobo 
expresando, “Thank you to 
all investors for your trust 
and believe in Aruba. We 
look forward to a good rela- 
tionship where Aruba may be 
in your thoughts and in your 
hearts.” Masha danki! 


Gobierno ta inverti 1.5 miyon na 2024 pa reparatietoeslag di empleadonan 
di sector priva 


Pa aña 2025 e inversion lo ta 3.6 miyon florin 


Un otro inversion grandi 
di parti di Gobierno di 
Aruba na e bienestar di e 
ciudadanonan ta trata di e 
aumento riba e salario di 
empleadonan di e sector 
priva cu ta gana maximo 
2500 florin pa luna. 
Prome Minister Evelyn Wev- 
er-Croes, durante e Confer- 
encia di Prensa di Gobierno 
di Aruba recientemente, a 
indica cu ta trata di un total 
di 6000 persona cu ta haya un 
aumento di 600 florin pa aña 
y e gastonan envolvi pa aña 
2024 ta di 1.5 miyon florin y 
pa aña 2025 lo ta 3.6 miyon 
florin. 
“Manera ta conoci, no ta Go- 
bierno ta paga e salario di e 
trahadonan aki, sino e doño 
di e empresa unda nan ta 
labora. Loke si Gobierno ta 
haci ta cu e ta duna e trahado 


di sector priva un toeslag riba 
su entrada y akinan e trahado 
a ricibi un aumento reciente- 
mente. Mi ta reitera cu un di 
e metanan principal di nos 
gobernacion ta pa e progreso 
cu Aruba ta bibando na e 
momento aki wordo converti 
den prosperidad y bienestar 
pa tur ciudadano na Aruba”, 
Prome Minister a expresa. 


Aumento 
Riba e tabel adhunto por ob- 
serva e cantidad di reparati- 
etoeslag paga segun e salario 
di e empleado. Compara cu e 
cifranan anterior, cual tabata 
pa 1 di januari te cu 31 di juli 
2024, e aumento ta represen- 
ta Afl. 50 pa cada bracket. Es 
decir, e reparatietoeslag pa un 
persona cu ta gana di 1986.20 
florin te cu 2050.- florin pa 
luna, a aumenta di Afl. 125 
pa Afl. 150. 


Personanan cu ta ricibi salario 
menos di 2500 florin pa luna 
y ta bin na remarca pa repara- 
tietoeslag, por yena e formu- 


lario pa esaki a riba website di 
Departamento di Impuesto, 
https://www.impuesto.aw/ 
particulier-formulieren- 


en-toelichtingen/reparati- 
etoeslag. 

Scol ta cuminsa back e siman aki, cu un toke special: 
Alfabetisacion na Papiamento 
E siman aki, scol ta cum- 
insa back, y esaki ta trece 
cune cierto reto pa may- 
or y muchanan, manera 
ahusta back na un rutina 
mas estricto, mas trabao y 
tarea y preparacion. E aña 
aki tambe ta trece un cam- 
bio: minister di Enseñansa 
a anuncia cu cuminsando 
e luna aki, muchanan di 
Klas 1 di scol basico ta bay 
cuminsa siña lesa y skirbi 
na Papiamento. 


Luna pasa, minister di Ense- 
ñansa, Endy Croes a anuncia 
cu den cuadro di Maneho di 
Idioma nobo, ta introduci 
oficialmente 
Alfabetisacion 
na Papiamento e aña escolar 
aki. Segun un comunicado 
di gobierno, esaki ta nifica cu 
desde aña escolar 2024-2025, 
e alumnonan di klas 1 di scol 
basico lo siña lesa y skirbi na 
Papiamento. Lo duna Hulan- 
des cu un acercamento nobo 
cu ta pas mas den e contexto 
di nos muchanan. 


En conexion cu esaki, a pre- 
para tur docente di klas 1 y 
cabesante di scol basico, unda 
cu nan a atende un curso di 
profesionalisacion. Durante 
e cursonan a trata e metanan 
nucleo di idioma y comu- 
nicacion, conocemento di e 
material, didactica di idioma 
materno y didactica di idi- 
oma stranhero y dominio di 
Papiamento. 


Ademas di esaki, a inverti al- 
rededor di 1.2 miyon florin 
pa desaroya e materialnan 
nobo. 
A print e materialnan na Hu- 
landa, esakinan a yega Aruba 
y a reparti nan pa tur scol ba- 
sico. 


Minister Croes a subraya cu 
diferente estudio internacio- 
nal hopi profundo haci riba 
e topico aki, entre otro, rap- 
port di Banco Mundial di 
aña 2021, a yega na e conclu- 
sion cu den e prome añanan 
e alumno tin cu ricibi ense- 
ñansa den su idioma mater- 
no. E rapport di UNESCO 
di aña 2016 titula “If you 
don’t understand, how can 
you learn?” tambe a trata e 
tema aki. Segun Croes, pro- 
fesionalnan local a haci uso 
di e rapportnan aki y realisa 
investigacion hopi profundo 
na Aruba y a yega na e mesun 
conclusion cu e rapportnan 
internacional. Pa e motibo 
aki a percura pa introduci 
Papiamento den klas 1 di scol 
basico aña escolar 2024-2025. 


Croes a bisa cu su vision ta 


pa den futuro, e alumnonan 
ricibi Hulandes of otro idi- 
oma como Idioma Stranhero 
(vreemde taal), y cu lo pre- 
para maestronan pa garantisa 
cu e studiantenan por prepara 
y ta exitoso den nan carera 
profesional pa por sirbi Pais 
Aruba. 


Importancia di enseñansa 
den idioma materno 
UNESCO a habri caminda y 
a boga pa un educacion mul- 
tilingual den idioma materno 
for di prome añanan escolar. 
Segun UNESCO, investiga- 
cionnan ta demostra cu edu- 
cacion den idioma materno ta 
un factor clave pa inclusion y 
aprendisahe di calidad, y cu 
tambe ta mehora e resulta- 
donan di aprendisahe y rin- 
dimento escolar. Esaki ta re- 
sulta crucial, particularmente 
durante educacion prima- 
rio, ya cu ta evita “gaps” den 
conocemento y ta aumenta 
e rapidez di aprendisahe y 
comprension. 


Mas 
importante 
ainda, 
UNESCO ta destaca, edu- 
cacion multilingual den idi- 
oma materno ta permiti cu 
tur esnan siendo educa por 
participa plenamente den so- 
ciedad door di proporciona e 
comprension y respeto mu- 
tuo y contribui pa preserva e 
rikesa di patrimonio cultural 
y tradicional cu tin su raiz 
den tur idioma na mundo. 


UNESCO ta nota cu na 
mayoria di pais, mayoria di 
alumno ta ricibi un ense- 
ñansa den un idioma dife- 
rente na su idioma materno, 
algo cu ta pone den riesgo e 
capacidad pa un aprendisahe 
eficaz. Ta calcula cu 40 por- 
ciento di poblacion mundial 
no tin acceso na un educa- 
cion den un idioma cu ta pa- 
pia of compronde. Awendia 


na mundo ta existi alrededor 
di 7mil idioma papia. Pero e 
diversidad linguistico ta cada 
bes den peliger mas grandi, 
pa motibo di desaparicion 
di idioma ta aumentando na 
un ritmo alarmante. Y ora un 
idioma desaparece, e ta hiba 
cune henter un patrimonio 
cultural y intelectual. 


Na escala mundial, a logra 
avance den educacion multi- 
lingual den idioma materno 
cu un aumento riba e com- 
prension di e importancia 
di esaki, en particular ora 
muchanan ta cuminsa scol, y 
un mayor compromiso pa su 
desaroyo den bida publico. 


Tocante kico ta haci e idioma 
materno asina importante, 
expertonan di enseñansa di 
idioma, manera Historia de 
las Lenguas, ta indica cu apre- 
ndisahe di idioma materno ta 
caracterisa pa su caracter in- 
tuitivo y organico. Muchan- 
an ta adkiri nan idioma ma- 
terno door di un exposicion 
constante na e idioma rond di 
nan, sin necesidad di instruc- 
cion formal. E exposicion aki 
ta permiti nan internalisa e 
structuranan gramatical, vo- 


cabulario y normanan comu- 
nicativo di manera natural, 
na medida cu ta participa den 
interaccionnan di tur dia cu 
esnan di habla nativo. 


Muchanan tambe ta experi- 
menta un inmersion comple- 
to den nan idioma materno, 
loke ta brinda nan e opor- 
tunidad pa desaroya comp- 
rension auditivo, expresion 
oral, lectura y skirbimento 
di manera simultaneo, den 
un contexto significativo y 
relevante pa nan bida diario. 
E inmersion linguistico aki 
ta contribui na e asimilacion 
progresivo di e aspectonan 
compleho di e idioma, sin e 
presion di enseñansa formal. 


Ademas, aprendisahe di idi- 
oma materno ta caracterisa pa 
su enfoke riba comunicacion 
efectivo y expresion autenti- 
co. Muchanan ta usa e idioma 
como un herment pa expresa 
nan necesidad, emocion y 
pensamentonan, loke ta per- 
miti nan desaroya un relacion 
intimo y personal cu nan idi- 
oma materno, poniendo den 
raiz nan identidad linguistico 
y cultural. 

Minister di Finanzas a reuni cu Secretario di Estado Zsolt Szabo 
A duna un bista di e trabaonan pa mehora maneho financiero di Aruba 


Recientemente, Conseho 
di Minister a reuni y cera 
conoci cu e Secretario di 
Estado di Relacionnan di 
Reino nobo, señor Zsolt 
Szabó. Minister di Finan- 
zas, Xiomara Maduro ta- 
bata presente durante e 
reunion unda a duna in- 
formacion tocante trabao 
pa mehora maneho fi- 
nanciero den cuadro di e 
landspakket cu a firma cu 
Hulanda. 


Segun un comunicado di go- 
bierno, durante e reunion cu 
Secretario di Estado Szabo, 
cada minister a elabora riba 
su prioridadnan den gober- 
nacion y Minister Maduro 
a elabora en corto riba e tra- 
baonan cu ta wordo haci den 
cuadro di e Landspakket pa 
mehora e maneho financiero 
na Aruba. Despues a sigui un 
presentacion di Director di 
Departamento di Finanzas, 
den cual a duna un relato mas 
amplio di e puntonan cardi- 
nal pa mehoracion financiero 
na Aruba cu ta encera. Entre 
esakinan, a destaca e cambio 


di ley di e sistema di rapor- 
tahe financiero, introduccion 
di e modelo di ‘3 lines of de- 
fence,’ mehoracion di siste- 
ma di informacion financiero 
computarisa y cambio di ley 
pa e maneho di materiaal den 
Gobierno. 


Segun e comunicado di gobi- 
erno, Szabo y su delegacion a 
keda impresiona cu e canti- 
dad di trabao cu ta haci pareu 
pa e ekipo di profesionalnan 
Arubano pa por mehora e 
maneho financiero na pais 
Aruba. 


Minister di Finanzas a bisa 
di ta contento di por a haya 
e oportunidad pa cera con- 
oci cu e Secretario di Estado 
nobo y alabes di por a dun’e 
un bista di locual ta e trabou- 
nan cu ta wordo haci door di 
su ministerio y su ekipo. Cu 
e presentacion cu Minister 
di Finanzas a duna por bisa 
cu señor Szabó a keda bon 
informa y sa den ki direc- 
cion Gabinete Wever-Croes 
ta hibando Aruba pa locual ta 
trata e parti di e maneho fi- 
nanciero di nos pais. 


Netherlands American Foundation (NAF) ta brinda fondo pa studia y 
stage na Merca 


Durante un reunion re- 
cien cu Minister Pleni- 
potenciario di Aruba na 
Merca, Sr. Zulema Eras- 
mus a amplia riba Neth- 
erlands American Foun- 
dation (NAF). NAF ta un 
fundacion cu ta brinda e 
ciudadanonan di Reino 
Hulandes (kendenan tin 
nacionalidad 
Hulandes) 
fondo pa stage y/of studia 
na Merca. Alabes, NAF ta 
yuda e Americanonan cu 
kier studia na Hulanda. 


Tur aña NAF ta organisa un 
evento pa recauda fondo, 
unda e comerciantenan di 
Aruba ta aporta pa asina NAF 
por tin suficiente fondo. 
Durante aña 2024, Embassy 
Suites by Hilton, Renais- 
sance Wind Creek Resort y 
artista Tito Bolivar a aporta 
na e “silent auction di NAF 
Ambassador’s Award Din- 
ner”. 


Den tur e añanan cu NAF 
ta brinda ayudo na e studi- 
antenan por a tuma nota cu 
NAF a yuda solamente (1) un 
studiante di Aruba. 
Pa e rasonnan aki, Minister 
Plenipotenciario a trece un 
proposicion pa nos reuni cu 
NAF y bay ta promoviendo 


NAF pa hacie mas conoci 
bou nos studiantenan. 


Minister Endy Croes a solici- 
ta un reunion cu NAF. Pa por 
promove mas e existencia y 
ayudonan di NAF, nos a pidi 
Minister 
Plenipotenciario 
Sra. Zulema Erasmus pa or- 
ganisa un reunion cu NAF pa 
asina cera conoci mas di cerca 
cu su board y e sosten cu nan 
ta brinda na e studiantenan 


cu paspoort Hulandes. E re- 
union aki lo tuma luga final 
di augustus binidero. 


Lo organisa un reunion vir- 
tual cu NAF y e studian- 
tenan. Despues di e reunion 
di e mandatarionan cu NAF, 
lo organisa un di dos (2) sec- 
cion, cual lo bira un seccion 
virtual pa e studiantenan di 
Aruba, kendenan ta studi- 
ando na Aruba y/of na Hu- 


landa. Pues tur studiante di 
Aruba y Hulanda por join e 
seccion aki. E seccion virtual 
aki di NAF lo tuma luga dia 
30 di september proximo, 
unda lo presenta tur e opor- 
tunidadnan cu tin na Wash- 
ington DC pa e studiantenan 
di Aruba cu ta studiando na 
Aruba y/of Hulanda. Entre 
otro, lo presenta oportunidad 
pa stage y con NAF lo yuda 
financia esakinan. 


NAF ta ofrece tambe un 
Summer Intern Program, 
unda NAF ta paga tur gasto 
envolvi pa e studiantenan 
bay (1) un luna Washington 
DC pa sigui e les y eherce 
nan pasantia. Intencion tras 
di esaki ta pa yuda e studi- 
ante traha un network, cual 
por yuda nan den nan futuro 
carera. Den e lunanan di no- 
vember y december proximo 
lo bay promove e Summer 
Intern Program aki mas hopi, 
pa asina studiantenan cera 
conoci miho cu e programa. 
Den e luna di januari 2025 
e studiantenan interesa por 
inscribi pa e Summer Intern 
Program, como cu den luna 
di januari e inscripcion ta 
habri. Probablemente den e 
luna di november hunto cu 
Minister 
Plenipotenciario 
Zulema Erasmus nos lo 
atende e Annual Dinner di 
NAF na New York pa asina 
estrecha e lasonan mas aun 
pa por logra e obhetivo pa nos 
studiantenan. Sigur nos por 
mira atras riba un reunion 
sumamente exitoso, cual a 
produci un agenda extenso 
den e lunanan nos dilanti. 
Trabounan ta avansando y 
nos ta logrando cosnan gran- 
di pa nos studiantenan. 

Gruponan di ayudo na Gaza tin meta pa scapa brote di polio cu un 
entrada enorme di vacuna 


(AP)--E menasa di polio ta 
aumentando rapidamente 
na Gaza, causando varios 
gruponan di ayudo pa haci 
yamado pa un pausa urgente 
den e guera pa asina nan por 
busca vacuna y preveni un 
brote completo. Ya un caso 
a ser confirma, tin otro cu 
ainda ta bao investigacion 
y e virus a ser detecta den 
awanan di rioolering den 
seis diferente sitio na juli. 


Polio a ser eradica na Gaza 25 
aña pasa, pero vacunacion a cay 
despues cu e guera a cuminsa 
dies luna pasa y e teritorio a 
bira un sitio perfecto pa e vi- 
rus broei, segun gruponan di 
ayudo ta bisa. Shen miles di 
Palestinonan desplasa ta biba 
preta den camponan di tent cu 
ta falta awa limpi of sistem- 
anan adecua pa desperdicio y 
rioolering. 


Pa scapa un brote completo, 
gruponan di ayudo ta preparan- 
do pa vacuna mas cu 600,000 
mucha den e proximo siman- 


nan. Nan ta bisa cu e planes 
di vacunacion ambicioso ta 
imposible si sin un pausa den 
e bringamento entre Israel y 
Hamas. 


“Nos ta anticipando y prepa- 
rando pa e caso mas pio di un 
brote di polio den e proximo 
simannan y lunanan,” segun 
Francis Hughes, e director di 
respuesta pa Gaza na CARE 
International, a conta AP. 


E alarma pa polio a bati ini- 
cialmente ora e Organisacion 
Mundial di Salud a anuncia na 
juli cu muestranan di riooler- 
ing colecta for di seis sitio na 
Khan Younis y Deir al-Balah, 
den e sur y centro di Gaza, a 
test positivo pa un variante di 
e virus usa den e vacunanan. 
E forma debilita di e virus usa 
den vacunanan por muta den 
un version mas fuerte y por 
causa un brote den areanan cu 
ta falta inmunisacion adecua, 
segun OMS. 


E Organisacion di Nacionnan 


Uni tin e meta pa trece 1.6 
miyon dosis di vacuna con- 
tra polio na Gaza, unda sani- 
tacion y sistemanan di awa a 
ser destrui, lagando damnan 
habri di desperdicio humano 
den camponan di tent preta. 
Famianan bibando den e cam- 
ponan tin tiki awa limpi of hasta 
habon pa mantene higiena y tin 
biaha ta usa awa di desperdicio 
pa laba paña y tayo. 


Polio, cual ta hopi contagioso ta 
transmiti mayormente via con- 
tacto cu feces contamina, awa 
of cuminda, por causa prob- 
lema respiratorio y paralisis, 
usualmente den pia. E malesa 
aki ta afecta muchanan en par- 
ticular y tin biaha ta mortal. 


E grupo di ayudo Mercy Corps 
a calcula cu aproximadamente 
50,000 baby naci desde cu e 
guera a cuminsa no a ser inmu- 
nisa contra polio. Trahadornan 


di ayudo ta anticipa cu e canti- 
dad di casonan sospechoso lo 
aumenta, y ta preocupacion cu 
e malesa por ta dificil pa con- 
tene sin intervencion urgente. 


“Nos no ta optimista pasobra 
nos sa cu dokternan tambe 
kisas no ta ripara e señalnan,” 
Hughes di CARE International 


a bisa. 


Trahadornan di cuido na Gaza 
ta preparando pa un campaña 
masivo di vacunacion pa cum- 
insa fin di augustus y continua 
den september. E meta ta pa in- 
munisa 640,000 mucha bao di 
edad di dies durante dos ronda 
di vacunacion, segun OMS. 


Farmaceutico culpa pa morto den 
brote di meningitis na Merca lo 
declara su mes sin oposicion den 
caso di Michigan 


(AP)--Un farmaceutico na 
Massachusetts cu cargo di 
asesinato den e mortonan 
di 11 residente di Michigan 
for di un brote di menin- 
gitis na 2012 na Merca a 
acorda pa declara su mes 
sin oposicion pa homicidio 
involuntario, segun un e- 
mail manda pa famianan 
y obteni diabierna pa AP. 


E trato cu Glenn China ta haci 
un yamado pa un sentencia di 
7.5 aña den prizon, cu credito 
pa su sentencia actual mas largo 
pa crimennan federal, segun 
Johanna Delp di e oficina di 
procurador general di e estado 
a bisa den un e-mail. 


El a bisa cu Chin lo aparece 
den e corte di Livingston 
County otro siman diahuebs. 
Un huicio plania pa november 
lo ser descarta. Michigan ta e 
unico estado pa entrega cargo 
na Chin y Barry Cadden, un 
ehecutivo na e New York Eng- 
land Compounding Center na 
Framingham, Massachusetts, 
pa mortonan relaciona na e 
brote. 
Mas cu 700 hende den 20 es- 
tado a bira malo cu meningitis 
fungal of otro malesanan de- 


bilitante, y miles a muri como 
resultado di steroidenan con- 
tamina manda na clinicanan di 
dolor, segun e centro di con- 
trol y prevencion di malesa na 
Merca (CDC). 
E “camber limpi” di e laborato- 
rio, unda a prepara e steroide- 
nan, tabata plaga cu schimmel, 
insecto- y cracknan, segun in- 
vestigadornan. Chin a super- 
visa produccion. 
Actualmente e ta sirbiendo un 
sentencia federal di 10.5 aña 
pa crimen organisa, fraude y 
otro crimen conecta cu e brote, 
despues di un huicio di 2017 
na Boston. Pa via di e credito 
pa su sentencia federal, Chin 
lo probablemente no sirbi 
tempo adicional den costudia 
di Michigan. 


Cadden, 57, a declara su mes 
sin oposicion pa homicidio 
involuntario na Michigan na 
comienso di aña y a ser sen- 
tencia pa dies aña den prizon, 
e cargonan di asesinato di se- 
gunda grado a ser descarta. 


E sentencia di Cadden ta core 
den e mesun tempo cu su sen- 
tencia federal d 14.5 aña y e ta 
hayando credito pa tempo den 
costudia desde 2018. 

Amsterdam confrontando sobreturismo, pero e industria 
ta trece hopi placa 


(nltimes)—Segun e corant 
Economist, 
Amsterdam 
ta un di e destinacionnan 
di biahe mas popular na 
mundo, sigui pa Paris y 
Milan. E ranking ta mus- 
tra cu Amsterdam no tin 
solamente e cantidad mas 
halto di turismo pa cada 
habitante, pero tambe ta 
genera ganashi halto via 
sobreturismo. 


E capital Hulandes tin hopi 
tempo ta atrae un cantidad 
di turista cu su arkitectura, 
cultura, y politica relaha riba 
marihuana. Segun e lista di 
ranking, Amsterdam ta na 
prome luga pa loke ta e ciu- 
dadnan mas bishita cu mas cu 
10 turista pa cada habitante, 
resultando den 11,000 euro 
gasta pa cada habitante. Paris 
y Milan ta sigui cu ocho y seis 
turista pa cada habitante, re- 
spectivamente. 


Hasta si e cifranan parce hal- 
to pa e industria di turismo, 
turistanan tambe ta un bon 
fuente di entrada pa e ciudad 
Hulandes, segun e Econo- 
mist, turistanan bishitando 
Amsterdam ta gasta cuatro 
biaha mas hopi cu turistanan 


den otro ciudadnan manera 
Milan. 


A pesar di e entrada halto for 
di turistanan, Amsterdam 
ta luchando cu e industria 
di turismo. Cayanan druk, 
museo huurnan aumenta, y 
e cantidad di opcion pa aco- 
modacion manera Airbnb ta 
primi e mercado di vivienda 
local. 


P’esey e liderazgo politico di 
Amsterdam a introduci varios 


medida pa curva turismo: un 
limite di un maximum di 20 
miyon overnight stays pa aña, 
e suministro di acomodacion 
hotelero a ser reduci, a pro- 
hibi cruceronan, a prohibi al- 
cohol den e centro di ciudad, 
y impuestonan riba hotel a 
aumenta. 


E municipalidad a dicidi cu 
e kier relocalisa e termina di 
crucero pa 2035 pa asina e no 
ta den e centro di ciudad mas. 
E cantidad di crucero permiti 


pa para na e Passenger Termi- 
nal Amsterdam (PTA) tambe 
lo ser corta pa mita cumin- 
sando 2026, segun e Directi- 
va Ehecutivo a plania na juni. 


Actualmente, 190 crucero ta 
permiti pa para anualmente 
na e PTA cerca di Amsterdam 
Centraal Station. Esey lo ser 
limita na un maximo di shen 
aki 8 luna. 


Ademas, e no ta solamente 
tocante e recorte di turista en 


general pero tambe tocante ki 
tipo di turista e capital Hu- 
landes ta atrae. Por ehempel, 
den futuro, menos grupo di 
turista mester bin Amster- 
dam mayormente pa e Red 
Light District. E turistanan 
aki ta localida nan mes eynan 
demasiado pa via di e entre- 
tenimento adulto y coffee 
shopnan, y a atrae atencion 
negativo for di residente via 
comportamentonan violento. 
P’esey e municipalidad a 
tuma medidanan pa reduci e 
gruponan di turista den e Red 
Light District, incluyendo 
oranan di cera mas trempan 
pa barnan, un prohibicion 
riba humamento di cannabis 
riba e cayanan di e area, y un 
aumento den e impuesto di 
turismo. Nan tin planes pa 
relocalisa e districto pafo di e 
centro. 


Mientras cu residentenan di 
Amsterdam lo ta contento pa 
mira menos turista, e entrada 
halto cu e ciudad ta general 
for di turistanan ta nifica un 
industria di turismo flore- 
ciendo. “Un Amsterdam cu 
menos turista lo ta un ciudad 
mas pober,” Economist ta 
conclui. 


Corsou ta prepara pa monkeypox 


(CuraçaoChronicle) 
– 
Organisacion Mundial di 
Salud (WHO) a declara 
Mpox, tambe conoci como 
monkeypox, un emergen- 
cia internacional siman 
pasa. Ministerio di Salud, 
Medio Ambiente y Natu- 
ralesa di Corsou (GMN) 
a anuncia cu Servicio di 
Salubridad 
Publico 
ta 
preparando pa monitor y 


controla e situacion. 


Mpox por ta peligroso, cu 
mas casonan fatal ya reporta 
e aña aki caba, compara cu 
aña pasa. “Ta importante pa 
e paisnan monitor casonan di 
Mpox di cerca y sigura cu e 
malesa no ta plama,” WHO 
a declara. E advertencia di 
WHO ta na e nivel di mas 
halto cu por emiti un alerta. 


GMN ta consehando dokter 
di cas, specialista y laborato- 
rionan na Corsou pa colabora 
efectivamente pa preveni y 
maneha Mpox. E ministerio 
ta bay mantene publico in- 
forma tocante e situacion di 
Mpox riba e isla y e medidan- 
an cu ta tumando pa controla 
e malesa. 


Minister di Finanzas di Hulanda ta bisa cu e ta bay ta firme den 
negociacion di presupuesto 


(DutchNews.nl) – Min- 
ister di Finanzas, Eelco 
Heinen a bisa reportero- 
nan cu e ta bay tuma un 
linea fuerte cu e cambio di 
gabinete ora e plannan di 
gasto di gobierno pa 2025 
ta siendo finalisa. 


Papiando prome cu e reunion 
di gabinete riba diabierna, 
Heinmen a bisa cu “ta bay tin 
cu cubri cada contratempo y 
mi ta bay tene mi coleganan 
na esaki.” 


Agencia di pronostico mac- 
ro-economico di gobierno 


CPB a programa su cifranan 
economico mas recien riba e 
mesun diabierna, y esakinan 


ta crucial pa determina con 
hopi espacio financiero gobi- 
erno tin. E plannan di presu- 


puesto ta bay keda publica dia 
17 di september. 


Algun problema ya ta conoci. 
Na juni, Corte Supremo a 
duna veredicto cu hende cu a 
paga demasiado impuesto di 
propiedad – pasobra gobierno 
a usa un aumento asumi y no 
cifranan real – mester ricibi 
compensacion. E factura pa 
esaki por ta di hasta 4 biyon 
euro. 


E fracaso den bende e red 
di energia Aleman propie- 
dad di operador estatal di red 
Hulandes, Tennet, ta otro 


contratempo cu ta bay tin 
impacto riba finanzas di go- 
bierno. E costo pa compensa 
e victimanan di e scandal di 
bijstand di mucha tambe ta 
montando. 


Contestando si tabatin algun 
ganashi inespera, Heinen a 
bisa: “E unico ganashi ines- 
pera cu mi a mira ta cu e can- 
tidad di contratempo a stop di 
acumula.” 
“Nos tin contratempo y un 
debe nacional aumentando,” 
el a bisa. “Esey ta un mensahe 
amargo, pero e ta realidad.” 

Economia Hulandes ta crece y hende 
tin mas poder di compra, pero deficit ta 
empeorando 


(nltimes.nl) - Economia 
Hulandes lo sigui crece 
den e aña binidero, pod- 
er di compra lo mehora 
y menos hende lo ta biba 
den pobresa, segun e Bu- 
reau pa Analisis di Po- 
litica Economico (CPB) 
a reporta den su prome 
version 
di 
Perspectiva 
Macroeconomico pa 2025. 
Pero, e deficit di gobierno 
lo empeora y lo acerca 
rapidamente na e stan- 
dard di UE. 


Gobierno ta usa e pronostico 
di CPB pa determina su pre- 
supuesto pa e aña binidero. 
CPB a inclui plannan di e 
acuerdo di coalicion di e go- 
bierno nobo cu a ta sufici- 
entemente desaroya den su 
calculacion. Gabinete Schoof 
I lo presenta su prome pre- 
supuesto nacional riba Dia di 
Presupuesto luna binidero. 


Segun CPB, e economia Hu- 
landes lo crece cu 0.6% e aña 
aki y 1.6% e aña binidero. 
Salario mas halto, reduccion 
di impuesto y un comercio 
mundial mas fuerte lo stim- 
ula e crecemento economico. 


Casnan na Hulanda lo mira 
nan poder di compra subi 
cu un promedio di 2.5% den 
2024 y 1.1% den 2025. Den 
e proximo e aña, e poder di 
compra promedio di un cas lo 
ta riba e nivel di 2021, prome 
cu Rusia a invadi Ucrania y 
a causa un inflacion masivo. 


Segun CPB, e poder di com- 
pra lo mehora como resul- 
tado di medida di reduccion 
di impuesto den e acuerdo di 
coalicion. Salario mas halto 
tambe ta hunga un rol, aunke 
nan ta tratando di alcansa in- 
flacion. CPB ta spera cu in- 
flacion, basa riba e metodo 
harmonisa Europeo, lo ta 
3.5% e aña aki y 2.8% e aña 
binidero. 


E porcentahe di residente di 
Hulanda cu ta biba den po- 
bresa lo disminui di 4.6% 
den 2023 pa 4.5% den 2024 
y 4.1% den 2025. Pobresa 
infantil tambe lo conoce un 
caida, di 5.8% den 2023 pa 
4.6% den 2025. Den e añan- 
an cu ta bin, ta posibel cu e ta 
subi un tiki, segun CPB. 


E poder di compra mas halto 
y e nivel di pobresa mas abou 
ta compensa pa un deficit di 
presupuesto cu ta subiendo. 


Gasto di gobierno ta subi- 
endo mas lihe cu ingreso y lo 
pone e deficit cerca di e max- 
imo di Union Europeo di 3% 
di producto bruto nacional 
(GDP). "Esaki ta nifica cu tin 
un oportunidad cu den caso 
di contratiempo, cortamento 
inmediato lo ta necesario," 
CPB a bisa. 


E deficit cu ta subiendo tam- 


be ta nifica cu e debe di go- 
bierno ta subiendo. "Debe di 
gobierno ta riba un nivel mas 
abou pero ta riba un ruta di 
aumento cu lo tin cu wordo 
ahusta eventualmente," se- 
gun CPB. Si no tuma medida 
contra esaki, e debe di gobi- 
erno lo pasa e standard di UE 
di 60% di GDP den 2034. 


regional 
a10 


Dialuna 19 augustus 2024 


Colombia: ELN ta anuncia cu 
ta stop paro arma na Choco 


(infobae) – A traves di un comunicado, e frente di 
Guerra Occidental, Omar Gonzalez di Ehercito di 
Liberacion Nacional (ELN) a anuncia cu awe 19 di 
augustus 2024, for di 6or di mainta, ta stop e paro 
arma cu a tene e departamento di Choco cera for di 
dia 11 di augustus ultimo. 


Den un comunicado publica riba su cuenta di X, e grupo 
arma a señala cu e medida aki ta brinda seguridad di e 
habitantenan di e region di Pacifico Colombiano. “Nos ta 
tuma como finalisa e paro arma y nos ta gradici e comu- 
nidadnan pa tene e orden, ya cu no a presenta incidente 
y nos ta invita nan pa sigui organisa y lucha pa dignidad 
y defensa di e teritorio y di bida,” segun e comunicado 
publica riba rednan social. 


Ademas, ELN a lansa critica fuerte contra gobierno di 
presidente Gustavo Petro, cuestionando cu for di e ehec- 
utivo a bay di acuerdo pa reactiva bombardeo na e zona 
aki di e pais, y a indica cu e crisis humanitario cu e region 
ta biba no ta pa motibo di nan actonan violento. “E actual 
crisis humanitario no ta debi na e accionnan di ELN sino 
na e abandono estatal di incumplimento di su responsabi- 
lidadnan social y e falta di boluntad politico pa duna e co- 
munidadnan condicionnan di bida digno cu ta garantisa 
e preservacion di nan custumber y diversidad cultural,” 
nan a expresa. 


Ademas, e grupo arma a hustifica su accionnan durante 
e paro arma, sigurando cu “tur loke e forsanan represi- 
vo di estado ta haci, sea polis, ehercito, forsanan arma of 
paramilitarnan, contra e comunidadnan, ta keda den im- 
punidad y ta scondi pa medionan di comunicacion como 
strategia comunicacional cu ta pretende mantene na pod- 
er un clase politico corupto y un modelo economico cu ta 
condena miyones di persona pa biba den miseria.” 


Finalmente, Omar Gonzalez a haci un yamado na organ- 
isacionnan social y di derechonan humano pa atende e 
problematica cu ta presenta na e departamento di Choco 
y a pidi e comunidadnan pa mantene calma pa su ac- 
cionnan criminal. “Nos ta invita tur organisacion di dere- 
chonan humano, Defensoria di Pueblo, iglesia y autori- 
dadnan local pa pronuncia riba loke realmente ta pasa na 
e departamento, e berdadero lucha ta para banda di e co- 
munidadnan y denuncia e matrimonio entre e forsa pu- 
blico y e paramilitarismo (...) por compronde cu ta sinti 
miedo pa nan bida, pero esaki ta e unico manera di yuda 
desenmascara y expone e pais na e accionnan criminal di 
e estado,” a conclui. 


X ta anuncia suspension di operacion na 
Brazil, alegando “orden di censura” di hues 
di Corte Supremo 


(AP) — Plataforma di 
rednan social X a bisa di- 
asabra cu ta bay stop op- 
eracion na Brazil, bisando 
cu hues di Corte Supremo 
di Brazil, Alexandre de 
Moraes a menasa di aresta 
su representante legal na 
Brazil si nan no cumpli cu 
orden. 


X ta retirando tur personal 
cu ta keda na e pais “efectivo 
inmediatamente,” maske e 
compania a bisa cu e servi- 
cio ta bay keda disponible pa 
pueblo di Brazil. E compania 
no a clarifica con por bisa cu 
ta suspende operacion mien- 
tras ta continua ofreciendo 
servicio na Brasileñonan. 


Anteriormente e aña aki, 
e compania tabatin un en- 
frentamento cu de Moraes 
tocante libertad di expresion, 
cuentanan di ultra-derecha 
y desinformacion riba X. E 
compania a bisa cu su or- 
dennan mas recien ta basica- 
mente censura, y a comparti 
un copia di e documento riba 
X. 


Oficina di prensa di Corte 
Supremo no a responde in- 
mediatamente na un e-mail di 
Associated Press solicitando 
comentario, ni pa confirma 
e veracidad di e documento 
riba diasabra. 


Na Merca, libertad di expre- 
sion ta un derecho constitu- 


cional cu ta hopi mas per- 
misivo cu den hopi otro pais, 
incluyendo Brazil, unda de 
Moraes na april a duna orden 
pa un investigacion riba CEO 
Elon Musk pa motibo di e 
diseminacion di fake news di- 
famatorio y otro investigacion 
pa posible obstruccion, incit- 
acion y organisacion criminal. 


Derecha politico di Brazil pa 
largo a caracterisa de Moraes 
como surpasando su limit- 
enan pa controla libertad di 
expresion y participa den per- 
secusion politico. Sea door di 
investiga ex-presidente Jair 
Bolsonaro, prohibi su ali- 
adonan for di rednan social, 
of duna orden pa aresto di 
sostenedornan cu a invadi 
edificionan di gobierno dia 
8 di januari 2023, de Moraes 
agresivamente a busca esnan 
cu e ta mira como minando e 
democracia jong di Brazil. 


“Moraes a scoge pa menasa 
nos personal na Brazil na 
lugar di respeta ley of proceso 
debido,” e compania a bisa 
den un declaracion riba X. 


Den un post diasabra mainta, 
e auto-proclama “absolut- 
ista di libertad di expresion” 
y doño di X, Musk a bisa cu 
Moraes “ta un desgracia com- 
pleto pa husticia.” 


Mexico: Atake contra migrante ta laga un 
menor morto y ocho herido 


(infobae) – Un agresion arma contra un 
grupo di migrante na Tubutama, Sonora 
a provoca e morto di un menor di edad 
y a laga ocho persona herida, segun un 
rapport di Fiscalia General di Husticia di 
Estado (FGJE). 


Den un prome informe a establece cu auto- 
ridadnan a ser alerta di e suceso di violencia 
aki trempan riba dia 18 di augustus, ora e ve- 
hiculo tabata circula riba caretera cu ta bay di 
Tubutama na Saric. “E hecho a keda reporta 
alrededor di 01:15 diadomingo, ora e vehi- 
culo a ser ataca cu arma di candela, resultando 
den morto di un menor di edad y lesion di 
ocho persona, cinco homber y tres muhe,” 
segun e Fiscalia a bisa riba su canalnan oficial 
di comunicacion. 


Informando riba e suceso, Fiscalia a confirma 
cu tabata un agresion cometi pa un grupo 
criminal, maske no a duna detaye di e nomber 
di esaki. “E forsanan di seguridad di e tres niv- 
el di gobierno ta mantene un operacion di lo- 
calisacion y detencion di e grupo criminal cu 
a agredi e migrantenan, usando sosten aereo y 
forsanan terestre,” e corporacion a señala. 


Versionnan preliminar comparti riba medio- 
nan local, manera Ariete Caborca, a expone 
cu e victimanan lo por ta migrantenan for di 
Centro America. Otro narativanan a señala cu 
entre esnan afecta tin Mexicanonan. 
Informenan pendiente di confirmacion ofi- 
cial ta mustra cu posiblemente e atake a su- 
cede durante un enfrentamento di celulanan 
conoci pa nan despliegue operativo na estado 
di Sonora, incluyendo un cu afinidad cu Car- 
tel di Sinaloa. 

Peru: Caso ‘Los Waykis en la Sombra’: Colaboradornan ta revela menasa 
ricibi pa testigua contra ex-abogado di Dina Boluarte 


(infobae) – Dos colabora- 
dornan eficaz di Fiscalia 
di e pais vincula na e caso 
‘Waykis en la sombra’, pa 
cual ta investigando ruman 
di e presidente, Nicanor 
Boluarte y su ex-abogado, 
Mateo Castañeda, a denun- 
cia cu durante weekend nan 
tabata victima di menasa cu 
hasta a yega na nan apar- 
tamento ubica den sector 
conoci como Casuarinas 
Sur, den districto Surco. 


Rumannan Martin Siucho y 
Ivan Siucho, kende a denun- 
cia e hecho, a afirma cu dos 
homber a acerca e apartamento 
unda Martin ta biba. Pa esaki 
nan a burla e seguridad di e 
edificio y hasta a papia cu e yiu 
muhe di un di nan pa consulta 
riba e ubicacion di ambos co- 
laborador eficaz y a drenta nan 
cas. 


Pa cu e denuncia, polis nacional 
di Peru (PNP) y un represent- 
ante di Ministerio Publico a 
acerca e domicilio di rumannan 
Siucho pa realisa e digilenci- 
anan corespondiente na e caso. 


E incidente aki ta produci 


despues cu rumannan Siucho 
a keda oficialisa como colab- 
oradornan eficaz den e caso cu 
Fiscalia ta sigui contra Nicanor 
Boluarte y Mateo Castañeda 
den caso ‘Waykis en la sombra,’ 
den cual ambos personahe ta 
involucra como parti di un or- 
ganisacion criminal. 


Tocante Mateo Castañeda, 
Martin Siucho ya a declara 
dilanti Ekipo Special di Fiscal 
contra Corupcion na Poder 


(Eficcop) cu e ex-abogado di 
Dina Boluarte lo a eherce pre- 
sion riba su ruman Ivan pa e 
firma un recibo cu lo duna un 
marco legal na e 15mil soles 
cash cu a haya na su oficina na 
Miraflores riba dia di e inval, 
dia 11 di mei ultimo. E declara- 
cion aki tabata confirma pa Ivan 
Siucho, cu como colaborador 
eficaz den e caso a indica cu 
efectivamente e ex-abogado di 
e mandatario a pidie e “fabor”, 
ya cu Castañeda tabata su de- 


fensa legal desde 2022 den un 
caso cu ta sigui den su contra 
pa labado di activo, cu ademas 
tabata vincula na mineria ilegal. 


Fiscalia tambe a solicita pa apli- 
ca e mesun tempo den prison 
preventivo pa otro implica- 
donan manera Mateo Casta- 
ñeda (ex-abogado di e hefe di 
Estado), Jorge Luis Ortiz Mar- 
reros (ex-titular di Direccion 
General di Gobierno Interior 
di Ministerio di Interior), 


Jorge Chingay Salazar (amigo 
di Nicanor Boluarte), Noriel 
Chingay Salazar (ex-prefecto 
regional di Cajamarca) y Zeno- 
via Herrera Vasquez (ex-hefe 
di programa Qali Warma di 
e region di San Martin) pa e 
presunto delito di organisacion 
criminal, trafico di influencia 
y otro. 


Ta atribui Nicanor Boluarte 
e cargo di funcion di “lider” 
di e organisacion aki, cual lo 
a cuminsa dia 7 di december 
2022. Igualmente, ta señala cu 
e tabata busca pa copa e Direc- 
cion General di Gobierno di 
Interior y e Direccion Gen- 
eral di Autoridadnan Politico 
di Mininter pa nombra sub- 
prefectonan. 


Ademas, ta menciona cu den 
un operacion coordina pa influi 
riba designacion di prefecto y 
sub-prefecto na Cajamarca y 
San Martin, Jose Luis Ortiz 
Marreros, describi como e 
“e homber clave”, lo a traha 
hunto cu Jorge Chingay Sala- 
zar, Noriel Chingay Salazar 
y Zenovia Griselda Herrera 
Vasquez pa capta e awo-fun- 
cionarionan. 


Venezuela: Manifestacionnan ta defende declaracion di victoria di oposicion 


(AP) — Venenezolano- 
nan rond mundo – algun 
cu bandera y otro obheto 
patriotico – a responde na 
e yamado di oposicion po- 
litico di nan pais diasabra 
y a subi caya pa defende e 
declaracion di oposicion 
di victoria contra presi- 
dente 
Nicolas 
Maduro 
luna pasa den un eleccion 
presidencial disputa. 


E manifestacionnan na To- 
kyo, Sydney, Ciudad de Mex- 
ico y varios otro ciudad tabata 
un esfuerso di e coalicion 
principal di oposicion pa haci 
visible loke nan ta insisti ta e 
resultado berdadero di elec- 
cion. Nan tambe a haci un 
yamado riba gobiernonan pa 
pone nan sosten tras di can- 
didato Edmundo Gonzalez y 
a expresa sosten pa Venezo- 
lanonan cu tin miedo na nan 
pais di papia contra Maduro 
y su aliadonan durante un 
campaña brutal di represion. 


Mientras miles di Venezola- 
nonan a zwaai e bandera na- 
cional, lider di oposicion Ma- 
ria Corina Machado a core 
riba cayanan di Caracas riba 
un truck gritando “curashi” 
y “libertad.” Despues, dilanti 


un multitud, el a bisa cu ta- 
bata ora pa “cada voto sea re- 
speta.” 
“Laga mundo y tur na Ven- 
ezuela reconoce cu e presi- 
dente electo ta Edmundo 
Gonzalez,” el a bisa mientras 
tabata ricibi aplauso di miles 
di sostenedor. 


Anteriormente, 
Gonzalez 
a skirbi riba su cuenta di X: 


“Nan no ta bay por tapa e 
realidad di 28 di juli: nos a 
gana rotundamente.” E no ta- 
bata presente na e demostra- 
cionnan na Caracas. 


Conseho Nacional Electoral 
di Venezuela, cual su miem- 
bronan ta leal na e partido 
gobernante, a declara Madu- 
ro como ganador di eleccion 
dia 28 di juli oranan despues 


di ciere di e urnanan. A dife- 
rencia di eleccionnan presi- 
dencial anterior, e cuerpo 
electoral no a publica e actan- 
an cu data detaya pa sostene 
su declaracion cu Maduro a 
gana 6.4 miyon voto mientras 
Gonzalez, kende a representa 
e coalicion di oposicion Plat- 
aforma Unitaria, a ricibi 5.3 
miyon. 


Pero Gonzalez y lider di 
oposicion 
Maria 
Corina 
Machado a shock Venezo- 
lanonan ora nan a revela cu 
nan a obtene mas di 80% di 
e actanan di votacion di tur 
mashin di votacion electro- 
nico despues di ciere di e ur- 
nanan. E documentonan, nan 
a bisa, ta mustra cu Gonzalez 
a gana pa un margen amplio y 
a publica nan riba un website 
pa cualkier hende mira. 


Machado a urgi sostenedor- 
nan pa imprimi e papel di 
conteo di nan urna di vota- 
cion y hiba esaki na e mani- 
festacionnan diasabra. 


Oposicion Venezolano con- 
sistentemente a expresa e 
necesidad pa comunidad in- 
ternacional yuda forsa Mad- 
uro acepta e resultadonan 
no faborable di e eleccion. 
Oposicion a ricibi un golpi 
diahuebs ora Brazil y Colom- 
bia – cu tabata presionando 
Maduro pa publica e actanan 
sosteniendo su victoria – a 
cuminsa sugeri pa ripiti elec- 
cion. Pero Machado categori- 
camente a rechasa cualkier 
plan pa bolbe tene eleccion, 
bisando cu e lo ta “un insul- 
to” na e pueblo. 

Koeman ta kita Depay, Wijnaldum y de Roon for di ekipo nacional di Hulanda 


(nltimes)--E gerente di e 
ekipo nacional di Hulan- 
da, Ronald Koeman, a di- 
cidi pa no inclui Memphis 
Depay, Georginio Wijnal- 
dum y Marten de Roon den 
su seleccion provisional pa 
e weganan di e ekipo na- 
cional den e Liga di Na- 
cionnan contra Bosnia y 
Herzegovina (september 
7) y Alemania (september 
10). Koeman kier revitalisa 
e ekipo Hulandes despues 
di e Campeonatonan Eu- 
ropeo, y a informa Depay 
cu e lo mester busca un 


club nobo prome despues 
di su retiro for di Atleti- 
co Madrid prome cu por 
consider’e pa un regreso 
na e ekipo nacional. 


“E seleccion preliminar aki 
ta marca e comienso di un 
temporada nobo,” Koeman a 
bis den un comunicado di e 
rooster di 35 hungado. Daley 
Blind a anuncia diaranson 
ultimo cu el a retira for di e 
ekipo nacional despues di 108 
wega internacional. Frenkie 
de Jong no a recupera ainda 
for di un golpi na su enkel. 


“Claro cu nos ta enfocando 
riba e Liga di Nacionnan e 
invierno aki, pero nos ta mira 
cu anticipacion pa e Copa 
Mundial den dos aña. Mi a 
tene combersacionnan per- 
sonal cu Blind, Wijnaldum y 
de Roon y a splica nan cu mi 
no ta yamando riba nan, y cu 
mi a dicidi pa un cantidad di 
hungadornan jong y nobo,” el 
a continua. 


“Memphis lo mester busca un 
club nobo prome cu e uni nos 
ekipo atrobe. E grupo awo ta 


un tiki mas grandi cu normal 
y mi ta spera cu esaki lo ta un 
bon incentiva pa tur hende.” 


“Nos a dicidi consciente- 
mente pa un cantidad di ca- 
ranan nobo,” Koeman a bisa. 
“Y tambe nos mester a tuma 
decisionnan considera e can- 
tidad di hungadonan exper- 
encia cu un historia tremendo 
cu Oranje.” Hungado actual 
di West Ham United Crysen- 
cio Summerville tabata inclui 
den e seleccion provisional pa 
Oranje, hunto cu Jan Paul van 
Hecke (Brighton & Hove Al- 


bion) y Justin Kluivert (Bour- 
nemouth). 


Koeman lo anuncia su selec- 
cion final dia 30 di augustus. 
E ekipo Hulandes nacional 
masculino lo habri e di cu- 
atro edicion di e Liga di Na- 
cionnan dia 7 di september 
cu su weganan contra Bosnia 
Herzegovina na Eindhoven. 
Tres dia despues, e ekipo lo 
enfrenta Alemania den e Jo- 
han Cruijff ArenA. Hungria 
ta e ekipo restante den e gru- 
po di Liga di Nacionnan di 
Oranje. 


Seleccion di tennis di Aruba a titula campeon 
di Davis Cup Americas Group IV 2024 


Minister di Enseñansa y De- 
porte Endy Croes a ricibi 
bishita di e tenistanan: 
Kyle Frankel, Patrick Sy- 
dow, Frederick Sydow y 
Jay Wernet, kendenan a tit- 
ula campeon di Davis Cup 
Americas Group IV 2024 
recientemente na Trinidad 
y Tobago. Sr. Franz Sydow, 
kende ta presidente di Ten- 
nis Aruba y coach di Selec- 
cion di Aruba Sr. Claudio 
Martinez tambe tabata 
presente na e ocasion spe- 
cial aki. 


Durante e encuentro e teni- 
stanan a comparti nan ex- 
perencia di e torneo di Davis 
Cup. E Seleccion di Aruba ta- 
bata hunga den grupo cuater y 
tabata invicto. Den e partido 


final Aruba a gana Nicaragua 
y a wordo promovi pa grupo 
tres. Den nomber di Gabinete 
Wever – Croes II, Minister 
Endy Croes a felicita e atleta- 
nan y haci entrega di e medaya 
di 4D pa sigui inspira y motiva 
nan. “Nos lo sigui sostene nan 
y ohala cu nan por sigui crece 
cu e dedicacion y inspiracion 
cu nan tin y por etala nan mes 
pa dentro di algun aña nan yega 
grupo 2. Pronto Aruba lo mira 
desaroyo grandi den e discip- 
lina di tennis”, Minister Endy 
Croes a enfatisa. E mandatario 
di Deporte a duna un primi- 
cia cu den Parke Curason na 
Jaburibari lo bay construi 2 
cancha di tennis. 
Ademas di esaki, Sr. Sydow y 
su directiva ta trahando riba 
un bunita proyecto pa e bario 


di Dakota, cual nan lo anun- 
cia ora ta asina leu. “Nos t’ey 
semper pa duna nos sosten na 
e proyectonan bunita asina,” 
e mandatario di Deporte a 
enfatisa. 


Sr. Claudio Mendez a expresa 
di ta hopi contento y orguyoso 
cu e resultado aki y a indica cu 
desde tres aña pasa Team Aruba 
ta trahando y a train hopi duro 
durante varios luna pa competi 
den e torneo aki. “E resultado 
aki nan ta dedic’e na tur es- 


nan cu ta hunga e disciplina di 
tennis y Pueblo di Aruba. Ta 
hopi importante pa e hubentud 
practica deporte. Nos ta sigui 
traha duro pa conkista un titulo 
mas,” Sr. Mendez a indica. 


E tenista Kyle Frankel a co- 
menta cu e aña aki e torneo a 
bay hopi bon mes. Team Aruba 
a logra gana tur nan weganan y 
a logra e Group Stage, esaki ta 
nifica cu nan a gana tres wega 
tras di otro y den e wega final 
a gana Team di Nicaragua cu 


e score di 2-0. “Tur aña tabata 
un hopi bon experencia, pero 
ora bo gana esey ta bunita y 
memorabel cu bo lo corda pa 
resto di bo bida,” Frankel a 
enfatisa. 


Frederick Sydow, miembro di 
e Tennis Team di Davis Cup a 
expresa di ta hopi contento di 
por a trece e aña aki e medaya 
di campeon pa Aruba. E ekipo 
di Aruba a traha duro y entrena 
pa oranan largo pa por competi 
den e prestigioso torneo aki. 

Reunion cu Atleta Olimpico di Natacion Mikel Schreuders na COA 


Durante un reunion ameno 
hunto cu Direccion di De- 
porte y Secretaria General 
di Comite Olimpico Aruba- 
no Nicole Hoevertsz, Atleta 
Mikel Schreuders cu awo 
tin 3 wega Olimpico bou 
di su nomber, a combersa 


y refleha riba e ciclo cu a 
caba di pasa y conclui cu 
Paris2024. 


Mikel a duna di conoce di ta 
hopi feliz cu e progreso cu a 
ser logra den e ultimo ciclo 
Olimpico, ademas di tin bista 


di sigui cu e deporte riba e nivel 
mas elite cu tin cu bista pa e 
siguiente ciclo Olimpico, pues 
LA2028. 


Direccion di Deporte hunto cu 
Mikel a hiba combersacionnan 
unda a cuminsa prepara kico 


lo ta e siguiente pasonan cu lo 
sigui den corto plaso, ademas 
di ricibi informacion tecnico 
manera e siguiente competen- 
cia den bista. 


Comite Olimpico Arubano y 
su team di Direccion di De- 


porte a felicita Mikel pa su tre- 
mendo esfuerso y resultando 
den e ultimo 4 añanan, y ta 
contento di tende cu Mikel 
ta desea si sigui landa y eleva 
Aruba su nomber den evento 
nan grandi pa sikiera un ciclo 
mas. 


Du Plessis di Sur Africa ta retene titulo 
“middleweight” di UFC 


(AP)--Dricus du Plessis di 
Sur Africa a tuma cantidad 
di golpi na su curpa duran- 
te cuatro ronda prome cu 
a derota Israel Adesanya 
di Nigeria via sumision pa 
retene su titulo middle- 
weight di e 
campe- 
onato di 


UFC 305 ayera. 


Despues di logra algun vic- 
toria mas trempan, du Ples- 
sis (22-2) mester a wanta un 
canidad di golpi na curpa for 
di Adesanya via e rondanan 
cual aparentemente a cuminsa 
afecta e Sur Africano di 30 aña 
mientras e pelea a progresa. 


Pero un “left hook” sigui pa 
tres di man drechi 
a yud’e derota 
Adesanya, du- 
nando de Plessis 
e apertura cu e 
tabata kier mien- 
tras el a pone 
Adensaya 
den 
un “choke hold”, 
cual a forsa e opo- 
nente pa “tap out” 
na 3:38 den e di 
cuatro ronda. 
“E homber aki ta 
e rey di lanta para 


atrobe,” de Plessis a bisa di Ad- 
ensanya, ken tabata purbando 
su suerte pa e campeonato di 
middleweight pa di tres biaha. 
“Mi ta bibo ainda. Esey ta un 
bonus. Mi a bin pa muri pa e 
faha aki y pa tuma un bida. Mi 
ta campeon ainda!” 
Tension prome cu e pelea 
di ayera na e RAC Arena 
na Perth, Australia a escala 
despues cu de Plessis, den re- 
spuesta na Adesanya bisando 
cu e lo tuma e faha back na 
Africa si e gana, a puntra si e 
lo tuma su sirbidonan cune. 


A pesar di e animosidad prome 
cu e pelea, cual a mira ambos 
bringador kedando leu for di 
otro na comienso, ta parce 
cu e duo a reconcilia inme- 
diamente despues di e pelea. 
“Despensa mi cu ta parce cu 
mi a falta respet di e hecho 
cu e ta di Africa,” de Plessis a 
bisa. “Esey nunca tabata mi in- 


tencion. Africa lo a gana toch, 
pero awe nochi Sur Africa ta- 
bata e victorioso.” 


Esaki tabata e di tercer biaha 
cu e Sur Africano a gana opo- 
nentenan pa e division com- 
petitivo di middleweight y e 
segunda biaha e aña aki cu el a 
gana cu un decision parti con- 
tra Sean Strickland na januari 
na UFC 297. 
Loke ta bin awo pa du Plessis 
ta un pelea pa defende su ti- 
tulo atrobe contra Strickland. 


Adesanya di 35 aña tabata ha- 
ciendo su prome aparencia 
desde cu el a regresa for di un 
sabatica di 11 luna despues 
di e perde e titulo di middle- 
weight via decision unanimo 
contra Strickland na Sydney 
september aña pasa pero a bisa 
cu e perdida ayera no a caba 
su carera. 


“Mi ta sinti mas miho cu 
nunca. Mi tin 35 aña, mi ta 
haciendo lo corecto. Mi no... 
ta bay,” el a bisa. 

Grupo internacional di astronomia ta uni na yamado pa un holoshi 
lunar pa tene cuenta cu tempo riba luna 


(AP)--Tempo ta move un 
tiki mas lihe riba luna. 
Awo un grupo di astrono- 
mo internacional a uni 
na yamadonan pa duna e 
luna su mesun holoshi pa 
asina e misionnan espacial 
den futuro por ta cuenta 
cu e minuutnan riba e cu- 
erpo celeste. 


E 
Sindicato 
Internacional 
Astronomical a curasha or- 
ganisacionnan espacial dia- 
huebs cu a pasa ma mundo 
pa colabora riba un standard 
pa cronometrahe pa e luna, 
unda un dia ta dura 29.5 dia 
na Tera. 
“Esey ta e punto importante 


di nos resolucion: pa traha 
hunto pa establece e tempo 
standard aki,” segun Susan 
Stewart di e U.S. Naval Ob- 
servator e siman aki na e con- 
ferencia di e grupo na Cape 
Town, Sur Africa. Stewart a 
yuda propone e resolucion. 


E luna tin menos gravedad 
compara cu Tera, pues tem- 
po ta cana aproximadamente 
58.7 microseconde mas lihe 
tur dia. Mientras mas pais y 
companianan priva dirigi nan 
atencion riba misionnan lu- 
nar den futuro, astronomo- 
nan kier garantisa sincronia 
perfecto cu un holoshi uni- 
fica. Actualmente, un mision 


lunar ta core riba e tempo di e 
nacion cu ta operando e nave 
espacial. 


E Agencia Europeo di Espa- 
cio a pusha aña pasa pa e cre- 
acion di un holoshi lunar. Y 
na comienso di aña, e White 
House a dirigi NASA y otro 
agencia pa crea hunto un idea 
inicial pa fin di aña cu un plan 
final pa fin di 2026. 


Astronomonan ainda ta en e 
prome fasenan pa determina 
exactamente con tempo lunar 
lo cana, segun Bijunath Patla, 
un fisico na e National Insti- 
tute of Standards and Tech- 
nology. 


“Mi ta pensa cu e comuni- 
dad a realisa cu esaki mester 
pasa,” Patla a bisa. “Y esaki ta 


e comienso.” 



Un pisca inusual di fondodi lama descubri na California, 
y cientificonan kier sa pakico 


(AP)—Un pisca incomun 
for di e profundidad di 
lama cu ta parce un col- 
ebra a ser descubri morto 
ta drif riba e superficie di 
ocean riba e costa di San 
Diego y a ser gara pa es- 
tudio, expertonan marino 
a bisa. 


E pisca di color plata y 3.6 
meter largo a ser descubri e 
weekend pasa pa un grupo di 
sambuyante na La Jolla Cove, 
norte di San Diego, manera e 
Scripps Institute of Oceanog- 
raphy a bisa den un declara- 
cion. 


Esaki ta marca solamente e 
di 20 biaha cu e pisca aki a 
aparece na California desde 
1901, segun experto na e in- 
stitucion di pesca, Ben Frable. 


Scripps a nota cu e pisca tin 
un reputacion mitico como 
pronosticadornan di desaster 
natural of teremoto, aunke 
no a prueba ningun corela- 
cion. 
E pisca, den Ingles yama 


“Oarfish”, por crece te cu 6 
meter largo y normalmente 
ta biba den e parti profundo 
di ocean yama e zona me- 
sopelagico, unda luz no ta 
alcansa, segun e National 
Oceanic and Atmospheric 


Administration. 


Landadornan a trece e oar- 
fish haya na La Jolla Cove 
riba tera riba un paddleboard. 
Despues a transferi esaki riba 
un pick up. Cientificonan di 


NOAA Southwest Fisher- 
ies Science Center y Scripps 
a plania un necropsy diabi- 
erna pa determina e causa di 
morto. 


Volcan den erupcion despues di teremoto poderoso den area oriental di 
Rusia y cientificonan ta adverti di uno mas fuerte 


(AP)--Un di e volcannan 
mas activo na Rusia a bay 
den erupcion, sacando as 5 
kilometer halto den shelo 
riba e peninsula di Kam- 
chatka y pa un rato treci- 
endo un advertencia di 
“code cora” pa aeronave. 


E volcan Shiveluch a cum- 
insa rementa despues cu un 
teremoto di magnitud 7.0 a 
dal e costa oriental di Kam- 
chatka ayera trempan, segun 
e volcanologonan for d e Ac- 
ademia Ruso di Ciencia nan 
a adverti cu un otro teremoto 
mas poderoso ta na caminda. 


E Instituto di Volcanologia y 
Seismologia di e academia a 


publica un video mustrando 
e nubia di as riba Shiveluch. 
Esaki ta core 490 kilometer 
este y sureste di e volcano. 


E volcan Ebeko situa riba e 
Islanan Kuril tambe a saca as 
2.5 kilometer halto, e institu- 
to a bisa. E no a bisa explicita- 
mente si e teremoto a causa e 
erupcionnan. 


Un advertencia di nubianan 
di as “codigo cora” a pone tur 
aeronave den e area riba aler- 
ta un rato, segun e Ekipo di 
Respuesta riba Erupcion Vol- 
canico di Kamchatka a repor- 
ta. Un reportahe separa ayera 
conduci pa e agencia not- 
iciero Tass a bisa cu ningun 


vuelo comercial a ser stroba 
y no tabatin ningun daño na 
infrastructura di aviacion. 


E temblornan den e area por 
ta un preludio pa un teremoto 
mas fuerte den e area sureste 


di Kamchatka, cientificonan 
Ruso a adverti. E Instituo di 
Volcanologia a bisa cu un po- 
sible segunda teremoto por 
bin “dentro di 24 ora” cu un 
magnitud acercando 9.0 


No tabatin ningun repor- 
tahe inmediato di hendenan 
herida pa via di e teremoto 
ayera, cual a dal un profundi- 
dad di 6 kilometer bao suelo 
di lama cu un epicentro 108 
kilometer sureste di e ciudad 
mas cerca, segun oficialnan di 
emergencia Ruso. 


Media di comunidad Ruso 
a cita residentenan di Pet- 
ropavlovsk-Kamchatsky, un 
ciudad di mas cu 181,000 
hende cu ta sinta na un otro 
banda di un bahia di un base 
importante 
di 
submarino 
Ruso, reportando algun di e 
temblornan mas fuerte “den 
hopi tempo.” 


riba caya 

Chauffeur pata pata a bay drumi riba “isleta” memey di crusada! 


Diadomingo madruga a 
drenta informe di cu tin 
un persona drumi riba e 
“isleta” dilanti Ban Ban 
Cafe, mesora a dirigi un 
patruya na e sitio. 


Na yegada di e patruya a bin 
encontra cu e persona drumi 
riba e “isleta” y su auto otro 
banda cendi y cu cartera den 
auto habri. Polis a lant’e for 
di soño y a percura pa e yega 
su cas. 


Pareha turista tabata pleita den auto 
y nan a drenta mondi 
na Palm Beach 


Diasabra anochi laat a 
drenta informe di un inci- 
dente na Palm Beach, me- 
sora a dirigi un patruya na 
e sitio. Na yegada di e pa- 
truya a bin compronde cu 
aki ta trata di un incidente 
unda un pareha Hulan- 
des Europeo tabata pleita 
den auto y a perde control 
drenta den mondi. 


E homber Hulandes a bisa di 
a haya un herida na su pia y 
a pidi un ambulans p’e ya cu 
e ta diabetico. Na yegada di e 
ambulans e no tabata desea e 
ambulans mas pasobra e no 


kier paga, ademas e personal 
di ambulans a nota cu ta djis 
un blaar chikito e tabata tin 
bao su pia. Polis a palabra cu 
e pareha cu e homber ta sin- 
ta patras y e dama ta stuur e 


auto bay na e hotel unda nan 
ta keda. Polis tambe a bay na 
e hotel y a papia cu e security 
pa si acaso nan bolbe pleita pa 
yama nan mesora. 


Polis a detene chauffeur burachi cu no a duna preferencia y a bira 
dilanti trafico contrario 


Diasabra anochi a drenta 
informe di un accidente 
dilanti di Xing Da Chang 
Supermarket, mesora a di- 
rigi un patruya na e sitio. 


Na yegada di e patruya a bin 
compronde cu aki ta trata 
di un accidente unda cu un 
chauffeur di un Suzuki Swift 
biniendo for di paperclip ro- 
tonde a bira na man robes 
dilanti di un Lexus biniendo 
for di rotonde Sero Blan- 
co. Aunke e impacto tabata 


fuerte afortunadamente nin- 
gun hende a resulta herida. 
Polis a nota cu e chauffeur di 
e Swift tabata mustra burachi 


y ora a test e a bin constata cu 
el a surpasa e limite permiti y 
a deten’e. 


Polis y ambulans a bay 
Hendrikstraat pa un 
persona maltrata benta riba 


Diasabra anochi a drenta 
informe di un pelea den 
Hendrikstraat, mesora a 
dirigi tanto polis como 
ambulans na e sitio. 


Na yegada di e patruya a bin 
topa un persona herida sinta 


riba un stoel despues cu 
hendenan presente a yud’e 
lanta y pone sinta riba e stoel. 
E persona mes cu a maltrata 
e victima no tabata na e sitio 
mas. Na yegada di e ambulans 
nan a atende e victima y a 
transport’e pa hospital. 


Polis y ambulans a bay pa maltrato di 
pareha na Cunucu Abao 


Diasabra anochi a drenta 
informe di un caso di mal- 
trato na Cunucu Abao, 
mesora a dirigi tanto. Po- 
lis a pidi pa ambulans na 
e sitio. 


Na yegada di e patruya a bin 
compronde cu un homber 
a maltrata su casa y tabata 
herida pa cual motibo polis a 
pidi pa ambulans. Na yegada 
di e ambulans nan a atende e 


dama y a transport’e pa hos- 
pital. Polis a bisa e dama cu e 
por entrega keho na recher- 


che hibando e rapport med- 
ico. 

Bendedor di droga a core bay pia abao y a laga su auto cu 
masha hopi droga atras 


Diabierna atardi a drenta 
informe di cu tin un per- 
sona den un auto Toyota 
Vitz ta ofreciendo droga 
na benta den vecindario di 


warda polis bieu, mesora a 
dirigi patruyanan na e si- 
tio. 
Na yegada di e patruyanan 
e chauffeur a nota presencia 


policial y a sali core bay pia 
abao lagando su slofnan atras. 
Den un buskeda den su auto 
a bin logra haya basta droga 
y polis a confisca esaki. Polis 


mesora a reconoce y lo no 
tarda mucho cu lo bay pone 
e fugitivo aki tras di trali. Cu 
e accion aki polis a logra kita 
hopi droga for di riba caya. 


Habitante 
preocupa 
cu 2 pitbull 
peligroso cu 
ta matando 
animalnan 
domestico na 
Bushiri 


Diabierna mainta un ha- 
bitante di Bushiri, despu- 
es di a tende e comentari- 
onan di e otro habitan- 
tenan di su bario cu tin 
2 pitbull cu ta matando 
pushi y cachonan den su 
bario y ta preocupa pa su 
cacho chikito cu e sa hiba 
pafo di su cas y ta teme pa 
su bida, a bati alarma. 


Polis a tuma tur detayes y ta 
laga e caso aki den man di 
polisnan di bario cu ta atende 
e casonan aki. 


Polis y 
ambulans a 
bay pa un 
problema di 
pareha unda 
un persona lo 
a overdose 


Diabierna atardi a dren- 
ta informe di un pelea 
di pareha unda cu tin un 
persona cu lo a overdose y 
cu ta hayando un atake di 
epilepsia na cas. Mesora 
a dirigi tanto polis como 
ambulans na e sitio. 


Na yegada di e patruya a in- 
termedia den e problema 
y a spera riba ambulans pa 
atende cu e caso di overdose. 
Na yegada di e ambulans e 
persona cu lo a overdose no 
a laga e personal di ambulans 
samin’e y a nenga atencion 
medico. No a keda nada otro 
cu bay lag’e. 


A18 ribA cAyA 
Dialuna 19 augustus 2024 
Chauffeur herida despues di a bay dal tras di pick-up na Sero Patrishi 


Diabierna anochi a drenta 
informe di un accidente 
cu hende herida na Sero 
Patrishi, mesora a dirigi 
tanto polis como ambu- 
lans na e sitio. 


Na yegada di e patruya a bin 
compronde cu aki ta trata 
di un accidente unda cu e 
chauffeur di un S.U.V. no 
a regula su velocidad ni a 
mantene distancia a bay dal 
fuertemente tras di un pick- 


up. Debi na e fuerte impacto 
e chauffeur a resulta herida. 
Na yegada di e ambulans nan 


a atend’e y a transport’e pa 
hospital. 


Persona coriendo cu un 
V-wagen a bay dal tras di 
patruya di polis 


Diabierna anochi laat du- 
rante na e hotzone banda 
di e highrise hotelnan pa- 
truya polis a bin sinti un 
sla patras di e patruya, 
mesora nan a baha wak y 
a nota cu aki ta trata di un 
chauffeur den un V-wagen 
cu no a regula su velocid- 
ad ni a mantene distancia 


a bay dal tras di e patruya. 


Como ta trata aki di un auto 
di polis ta e specialista di 
trafico mester presenta y test 
ambos chauffeur pero tur cos 
tabata na ordo y unicamente 
un daño minimo. Afortun- 
adamente ningun hende a 
resulta herida. 


Polis a topa cu persona herida na Kamay 


Diasabra madruga a dren- 
ta informe di un caso di 
bringamento y hende na 
coremento na Kamay, me- 
sora a dirigi patruyanan 
na e sitio. 


Na yegada di e patruya no ta- 


bata bringamento mas pero 
polis a compronde un hende 
herida a core drenta mondi pa 
bay Kurimiauw. Despues di 
poco buscamento cu mas pa- 
truya a bin logra topa un per- 
sona tur sushi y na sanger den 
mondi. E persona a declara 


cu nan a bati’e formalmente 
eybanda sin motibo pero e no 
kier entrega keho ni nada. E 
unico cos cu e a bisa ta, “No 
porque soy Colombiano me 
tienen que maltratar”. Polis a 
hib’e na su cas. 


Security a core cu chauffeur di un Toyota Tundra cu tabata core causa 
daño na Wilhelmina Park 
Diasabra madruga a dren- 
ta informe di cu tin un 
pick-up a subi Wilhelmina 
Park core riba e yerbanan 
dal borchi kibra y daña 
varios mata den e parke, 
mesora a dirigi patruyan- 
an na e sitio. 


Na yegada di e patruya nan 
a logra papia cu e security di 
Renaissance cu a declara cu 
aki ta trata di un chauffeur 
cu lo mester ta bao influencia 


di un of otro substancia tras 
di stuur di un Toyota Tundra 
cu a subi e parke core riba 
yerba y tambe santo blanco 
causando daño. E security a 
core su tras y a hala su aten- 
cion. E chauffeur a baha for 
di e parke y a move bay for 
di e sitio. E security a duna 
polis e number pa asina nan 
bay pone e chauffeur aki para 
responsabel pa su mal com- 
portacion. 


Security di airport a yama polis pa un persona 
sospechoso y agresivo banda di Arrival 


Diasabra 
madruga 
a 
drenta informe di cu tin 
un persona sospechoso y 
agresivo dilanti arrival na 
airport, mesora a dirigi un 
patruya na e sitio. 


Na yegada di e patruya un se- 


curity a acerca nan y a avisa 
nan cu el a bisa e persona cu 
airport ta cera awor y e no mag 
di ta eynan na e oranan aki. E 
persona a bira agresivo pero 
asina mes un rato despues el a 
cuminsa cana bay. Polis a bay 
busca rond y a topa cune. Ta 


trata aki di un persona stran- 
hero cu no tin lugar pa keda 
y cu lo ta sperando riba su 
vuelo pa e regresa su pais. Po- 
lis a bis’e cu e mester bini ora 
airport ta habri y a pidi e pa e 
bandona e area. 

Amigonan a bay laga hoben atras banda di 
e hotelnan sin a hib’e su cas 


Diasabra mainta ora solo 
a sali varios yamada preo- 
cupante a drenta na cen- 
tral di polis indicando cu 
un hoben manera perdi lo 
a ser laga atras despues di 
a trip na e hotzone banda 


di e hotelnan highrise, 
mesora a dirigi un patruya 
na e sitio. 


Na yegada di e patruya a bin 
compronde for di e hoben cu 
e tabata den un trip cu amigo- 


nan pero aparentemente nan 
a lag’e atras. Polis a puntr’e si 
por yama un of otro familiar 
pa bin busk’e ya cu ta te na 
Santa Cruz e lo mester bay. 


Chauffeur cu baby den auto a bay dal tras 
di un S.U.V. tambe cu baby 


Diasabra merdia a drenta 
informe di un accidente 
banda di Big Bazaar na 
Tanki Leendert, mesora a 
dirigi un patruya na e si- 
tio. 


Na yegada di e patruya a bin 
compronde cu aki ta trata di 
un accidente unda un chauf- 
feur coriendo den un Nissan 
March cu un baby den auto 
no a regula su velocidad ni a 


mantene distancia a bay dal 
tras un Hyundai Tucson cual 
tambe tabata tin baby abordo. 
Afortunadamente 
ningun 
hende a resulta herida. 


Na Cumana mainta tempran 
rumannan a bringa te 
manda un cu urgencia na 
hospital 


Diasabra mainta a drenta 
informe di un pelea entre 
2 ruman na Cumana, 
mesora a dirigi un patruya 
na e sitio. 


Na yegada di e patruya a 


bin encontra cu un ruman 
cu basta sla na cabes y a pidi 
presencia di un ambulans. 
Na yegada di e ambulans 
nan a atende e victima y a 
transport’e di urgencia cu 
basta sla na cabes. 


Na Madiki persona a yega 
cas burachi y kier a bringa 
cu tur hende 


Diasabra atardi a drenta 
informe di cu tin un 
homber a yega na un cas 
na Madiki ta menasa y 
kier bringa cu tur hende 
eynan, mesora a dirigi 2 
patruya na e sitio. 


Na yegada di e patruya a bin 
compronde cu e homber ta 
basta bao influencia. Polis a 
pidi e vehiculo di transporte 
pa bini na e sitio pa asina hiba 
e homber for di eynan. 


Polis a bay Savaneta pa persona drumi 
memey di caminda 


Diasabra madruga a dren- 
ta informe di cu tin un 
persona drumi meymey di 
caminda na Savaneta, me- 
sora a dirigi patruyanan 
na e sitio prome cu algo 


lamentabel sosode. 


Na yegada di e patruya a bin 
topa cu e turista cu problema 
di salud mental cual tabata 
den noticia ultimamente. Po- 


lis a purba papia cune pero 
no tabata kier a rasona y no a 
keda nada otro cu bay warda 
di polis cune lag’e pasa ano- 
chi den cel. 

super4 

- 

7875 

diadomingo 


Biblioteca ta recorda tur su 


miembronan 
Hiba buki back biblioteca 


Pa por circula buki opti- 
malmente ta importante 
pa tur miembro di biblio- 
teca entrega bukinan cu ta 
na cas mas cu 1 luna caba. 
Scol ta habri e siman aki 
pa un aña escolar nobo. 
Tur mucha, alumno y stu- 
diante mester di buki pa 
lesa. 


Biblioteca ta introduci miem- 
bresia gratis pa baby, mucha 
y hoben bou 18 aña. Esaki 
ta habri un mundo di buki, 
storia y informacion den 


diferente forma, tambe Eb- 
ooks y audiobooks. Miles di 
buki ta warda nan! Biblioteca 
ta ofrece espacio pa studia, 
siña, topa y reuni, comput- 
ers cu Internet y tambe Free 
WIFI. Ademas tin espacio pa 
diferente evento y exposi- 
cion. Miembresia pa mucha 
y hoben te cu 17 aña ta gra- 
tis. Mayor ta trece un ID va- 
lido pa registra nan yiu como 
miembro y tambe e carchi 
AZV. Mucha por hiba 3 buki 
cas pa 4 siman. 


CreActivo: Cultivando Creatividad, 
Desaroyando un Industria 


Marc’e den bo kalender 
pa dia 8 y 9 di october 
2024, 
caminda 
Renais- 
sance Convention Center 
lo bira e epicentro di cul- 
tura, creatividad y innova- 
cion cu CreActivo! 


E prome conferencia inno- 
vativo di Aruba dedica na e 
industrianan cultural y cre- 
ativo. Esaki ta un evento di 
dos dia, cu ta cuminsa for di 
9:00 AM pa 4:00 PM cada 
dia. CreActivo ta un centro 
vibrante di ideanan, net- 
working y colaboracion pa 
artistanan y sernan creativo, 
local y internacional. 
Un Plataforma Global pa 
Mentenan Creativo 
Conferencia CreActivo ta un 
plataforma poderoso unda ar- 
tistanan, diseñadornan, escri- 
tornan, musiconan, perform- 
ers, cineastanan, creadornan 
digital, educadornan y tur es- 
nan creativo y innovativo por 
uni pa comparti nan trabou, 
amplia nan horizonte y con- 
strui conexionnan di hopi ba- 
lor. Pero e conferencia aki no 
ta solamente pa esnan cu ta 


na e frontera creativo—alabes 
esnan cu ta traha maneho, 
esnan cu ta tuma decision, 
institutonan financiero y gre- 
mionan clave tambe ta hunga 
un rol crucial, pa asina sigura 
cu e bosnan cu ta forma e 
sector cultural y creativo por 
wordo scucha y apoya. Stim- 
ulando asina un ecosistema 
creativo vibrante. 
Oradornan Diversifica 
CreActivo lo tin un elenco 
impresionante di oradornan 
local y internacional cu ta 
lidernan den nan area. Ex- 
pertonan cu lo comparti nan 
conocemento, 
experiencia 
y vision pa futuro. Tambe 
lo comparti perspectivanan 
valioso en conexion cu cul- 
tura, creatividad, innovacion 
y crecemento sostenibel di e 
industrianan cultural y cre- 
ativo. Mas detaye tocante 
nos oradornan lo ta disponi- 
bel pronto riba nos website y 
paginanan social. 
Pakico Asisti? 
CreActivo ta mas cu un con- 
ferencia—e ta un movemen- 
to! Un lugar unda profesion- 
alnan estableci y talentonan 


emergente por uni pa explora 
oportunidadnan nobo, influ- 
encia maneho y desaroyo, 
obtene apoyo financiero y 
construi colaboracionnan cu 
ta transcende e fronteranan 
tradicional. No ta importa si 
bo ta un profesional cu hopi 
experencia of cu awo bo ta 
cuminsando den e industria 
creativo. CreActivo ta ofrece 
algo di gran balor: e opor- 
tunidad pa forma parti di un 
comunidad dedica na cultiva 
creatividad y desaroya un in- 
dustria di forma sostenibel. 
Loke bo por spera 
Participantenan di CreActivo 
lo disfruta di dos dia comple- 
to di sesionnan interesante, 
un ticket ta inclui desayuno, 
lunch y acceso na e coffee 
station ful dia. E evento tam- 
be ta priminti experiencianan 
creativo unico, permitiendo 
participantenan pa drenta 
den actividadnan interactivo 
cu ta refleha e naturaleza 
diversifica di e industrianan 
cultural y creativo. 
Uni Bo Mes na e Movemen- 
to! 
CreActivo ta comprometi na 
stimula un ambiente inclu- 
sivo unda cada bos lo wordo 
scucha. Esaki ta e oportuni- 
dad pa uni bo mes na un 
comunidad diversifica cu ta 
cubri tur faceta di e indus- 
trianan cultural y creativo. 
No perde bo chens pa crea 
influencia riba e futuro di 
e industrianan aki—regis- 
tra na tempo y forma parti 
di e evento principal cu ta 
uni profesionalnan creativo 
y gremionan mundial! Mas 
detaye di ticket y registracion 
lo sali pronto. 
Tocante e Organisadornan 
Fundacion Go Cultura, es- 
tableci dia 28 di Augustus 
2017, ta comprometi na de- 
saroya e sector cultural y 
creativo di Aruba. Cu e meta 
comun pa uni artistanan, ser- 
nan creativo y empresarion- 
an cultural pa integra cultura 
y creatividad den desaroyo 
sostenibel di Aruba y pro- 
move su herencia. Go Cul- 
tura ta empodera talentonan 
local, demostrando nan tra- 
bou y destacando e impacto 
di e sector den crecemento 
social y economico. E fun- 
dacion tin como meta pa crea 
un comunidad vibrante unda 
creatividad por floria, y en- 
gradece e panorama cultural 
di Aruba. 
Pa mas informacion y pa reg- 
istra pa e conferencia Cre- 
Activo, bishita e pagina di 
Facebook di Fundacion Go 
Cultura. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Oduber 
Tel. 582 1780 


San Nicolas: 
Seroe Preto 
Tel. 584 4833 


Invitacion pa duna un man na e unico 
Centro Pastoral di pais Aruba 


E benta di e bingo aki ta 
cay bou di Bingo Aruba, ta 
pa recauda fondo pa yuda 
Centro 
Pastoral 
Aruba 
(CPA) y Pastoral Hubenil 
Aruba (PHA) y ta den full 
swing. Nos ta den e ultimo 
dianan prome cu e bingo 
tuma luga diasabra 24 di 
augustus pa 7 pm via Ca- 
ble Canal 48 Diario TV. 


Ya caba por haya bingo cum- 
pra na balor di Afl.10.00 na e 
siguiente puntonan di benta: 
Shiribana Bingo Center na 
Paradera y Queen Euro Bin- 
go Center na Noord. 


Ban duna un man na e unico 
Centro Pastoral di pais Aru- 
ba, cual ta wordo uza pa hopi 
actividad di mucha, hoben, 
adulto y pareha, tanto local 


como internacional y di in- 
dole educacional, cultural, 
social, spiritual y di forma- 
cion. 


Rosario Bibo dialuna 19 di augustus na 
Alto Vista 


Lo cuminsa resa pa 7or 
y mey di anochi y cada 
persona por presenta su 
intencionnan personal y 
tambe general. Lo pidi 
Señor pa libra nos isla di 
mal tempo y bendiciona 
Aruba cu poco awasero. 


Tambe lo resa pa e aña esco- 
lar nobo cu ta cuminsa dia 
19 di augustus. Pa tur mucha 
grandi y chikito por tin un 
aña escolar exitoso; no sola- 
mente cu logronan personal 
manera bunita rapport pero 
tambe pa nan cera bunita 
amistad cu nan otro compa- 
ñeronan. Pa tur maestro por 
ta bon guia pa tur mucha, 
yuda e muchanan cu nan tar- 
ea pero tambe yuda nan cu si 
nan problema di comporta- 
cion y social. 


Pa mayornan por tin bon co- 
municacion cu nan yiunan, 
stimula e muchanan y man- 
tene bon contacto cu scol pa 
nan ta semper na altura di e 
desaroyo di nan yiunan. 


Lo resa pa tur enfermo pa 
nan haya alivio den nan suf- 
rimento, pa tur adulto mayor 
haya atencion necesario di 
nan sernan keri, pa tur tra- 
hado tin exito na nan trabou. 


Un y tur ta keda cordial- 
mente invita pa asisti na otro 
Rosario Bibo, dialuna 19 di 
augustus, pa 7or y mey di 
anochi na kapel di Alto Vista. 


Pronostico di tempo 


Tempo: 
Awe tardi y awe nochi: 
parcialmente 
nubla 
y 
generalmente seco 
Den marduga y mañan: 
temporalmente hopi nubla 
cu un awasero breve 


Temperatura 
maximo 
35 
grado celsius 
Temperatura 
minimo 
28 
grado celsius 
Indice di calor (heat index) 
den y rond 
Di oranan di merdia: 36 pa 
42 grado celsius 
UV index: 12 


Bahada di solo : 6:58 pm 
Subida di solo : 6:28 am 


Biento: 
Modera te basta fuerte for di 
direccionnan 
Oost-noordoost 
te 
oost- 
zuidoost; 
Forsa 4 te 5 (20 te 39 km/ora, 
11 te 21 nudo). 
Durante di dia fuerte te 
posiblemente 
duro 
den 
rafaga; 
Forsa 6 te 7 (40 te 61 km/ora, 
22 te 33 nudo) 


Situacion general di tempo 


pa proximo 24 ora: 
Na e momentonan aki no 
tin disturbio di importancia 
pa weer local. Humedad 
den atmosfera regional ta 
poco abou y esaki lo stroba 
desaroyo di nubianan cu 
por produci awasero. Spera 
solamente den oranan di 
marduga y mainta trempan 
un awasero breve. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil te 
modera, rond di 2 te 3 pia. 
Na 
partinan 
oost 
te 
noordwest di costa: Modera 
cu olanan alrededor di 4 pa 5, 
localmente 6 pia. 


Like us on 
Facebook 


facebook.com/bondianoticia 

Señor ta mi wardador, mi’n tin 
falta di nada 
Den cunucu di yerba berde ta 
ponemi sosega, 
E ta hibami na awa trankil, Pa mi 
bolbe haña forsa 
Salmo: 23 


Cu inmenso tristesa, na nos 
curason pero conforme cu Dios su 
boluntad, nos ta anuncia cu a bai 
sosega den brasa di Señor nos ser stima: 
Sr. Ismael Gomes 
Mihor conoci como: “Uchi” 
*17 Juni 1950 - †14 Augustus 2024 


Mayornan: 
†Sr. Bicento Gomes 
† Sra. Josefa Gomes-Koolman 


Na nomber di su: 
Esposa: Elisabeth Arce Cano Gomes 


Yiu Stima: Jeanine Gomes 


Nietanan: Jeandery Koolman y Riginald Gomez 
Jeandelyne Koolman 


Bisanieta(o): Jeandyenne Koolman 
Ri-Jean Gomez 


Rumannan: 
†Ludovico Gomes 
Georgina (Ina) y Amancio Flanegin 
Pedro Gomes 
Agnes (Nena) y Rufino Kelly 
Novita (Vita) Gomes 
†Cristofiro (Tokko) y Maria Elena Gomes 
Canisia Gomes 
Maria y Giovanni Chirino 


Yiunan di esposa: John Jairo Salazar y famia, 
Luz Edith Salazar y famia, 
Jonathan Salazar y famia 


Suegra: Rosalba Cano 


Tata di su nietanan y Bon Amigo: 
Keldrick “Kedy” Koolman 


Manera yiu: 
Jarsino, Lisa, Vera, Marieta, Yolanda, Segundo, Wicho 


Swa y cuñanan: 
William Arce y famia, Luz Nedy y famia 


Subrino y subrinanan: Francisco (Frenky), Ruthline 
(Chichi) y Famia, Albertico Flanegin, Jeffrey Kelly 


Primo y Primanan 


Amistadnan: C. Leito, Rik K., Joy D., Frank L. ”Lampé”, 
Ricky H , George V. y demas amigo y conocir nan 


Su ex compañeronan di Thiel Corporation 


Demas famianan: Gomes, Arce Cano, Salazar, Koolman, 
Flanegin, Kelly, Chirino, Robles de Medina, Paskel, Coello, 
Krishnasing, Van Den Berg Thiel, Werleman, Krozendijk, 
Wernet, Dirksz, Irausquin, Kock, Peña, Danje, Marin, 
Croes, Curiel, Albertsz, Angela y demas famianan y 
conocirnan 


Oportunidat pa condolencia: diamars 20 augustus 2024, na 
Aurora Funeral Home di 7:00 pa 9:00 pm, 


Acto di despedida lo tuma lugar diarason 21 di augustus 
2024 di 9:00 pa 11:00 am y despues lo sali pa Santana 
centraal na Sabana Basora. 


Nos disculpa si den tristesa nos por a lubida algun famia of 
conocir nan 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


It is with deep sorrow that we announce the passing 
of: 


Mrs. LEONG-LEE, Lin Hing 
a.k.a Apo or Madam of Hop Long Laundry & 
Laundromat 
April 19th, 1922 – August 12th, 2024 


CHILDREN: 
Elisabeth & John Liu 
Paul & Colleen Leong 
Ann & Nolly Oleanna 
Wing Chow & Greta Leong 
Alfred & Luz Maria Leong 
Adriana & Ulrich Ponson 


GRAND CHILDREN: 
Johnny & Jess Liu 


Jaime & Jean Liu 


Jeffrey & Ali Liu 


Jenny & David Mulligan 
Jessy Liu & Simon Swannell 


Michael Leong 


David Leong 


Jason & Tegan Leong 


Ashley & Stacy Kirchner 
Vivian Leong & Clint van Domburg 
Randall & Hanna Leong 
Sue Ann Leong 
Jonathan & Gina Leong 
Jennifer Leong & Ken Wolff 
Uriana Ponson & Jeremy Thijzen 
Ricky Ponson 


GREAT GRAND CHILDREN: 
†Amanda, Alex, Tim, Dylan, Madeleine, Damian, 
Annabel, Brandon, 
Stephanie, Zaydon, Olivia, Susana, Mackenzie, Laura, 
Jaydon and Kaylie. 


Nephew: Tan Zhi Ming and family 


Families: 
Leong, Liu, Tan, Tang, Kelly, Cuartas, Ponson, Gaunt, 
Oleanna, Vrolijk, Wolff, Lanting, De Leça, Croes and 
Thijzen. 


Special thanks to her caregivers Amoe, Rose and 
Sangeeta. Horacio O. hospital afd. B3 
And staff of Amilia Care Services for all the TLC 
received during her short stay there. 


The funeral service will be held on Tuesday August 
20th 2024 from 9:00am till 11:00am at Pray Funeral 
Home and from there to the Catholic Cemetery at 
Zeewijk San Nicolaas. 


"Dios ta amor... y amor ta 
Dios, 
maske mi no ta na e mundo 
aki, tur dia lo mi ta banda 
di boso Curazon, mi por 
stens di loke Señor ta hasi" 
Salmo 33 


Cu profundo tristesa na 
nos curason pero conforme 
cu Dios su boluntad nos ta 
anuncia fayecimento di nos 
dushi yiu, casa, mama, tanta y 
sobrina: 
Shouraine Derriene Curiel-Croes 
cariñosamente yama “Shouri, Enchita, Jelly Bean” 
*18-01-1994 - †13-08-2024 


Na Nomber di su: 
Esposo: Ravic Curiel 
Yiunan: Kenrilaine Geerman 
†Rashaine, Rashlaine y Rashid Curiel 
Mama: Beata “Bea” Croes 
Tata: Sherwin Croes y Angelic Gil 
Ruman: Shaïr y esposa Luz Croes-Navarro 
Sobrina: Shayendra Croes 
Welo y welanan: 
†Francisco “Fanchi” Croes y Juana Maria Croes- 
Winterdal 
Beatrix Willems 
†Rudolf “Rudy” Croes 


Tanta y omonan: 
†Marcelina “Lientje” Ras-Croes y esposo Fang Ras 
Dario Croes y esposa Nayuska Viña Chavez 
Romeo Croes 
Raquel Croes y famia 
Tirso Croes 


Suegra y suegro: 
Silvia Koolman 
Humphrey Curiel 


Madrina y padrino: 
Mayra Croes-Croes 
Danilo Angela 


Cuña: Silvienne Curiel 


Prima- y primonan: Elton, Rudolf, Rachelle, Rosita, 
Jamiro, Samira, Nastasxya y Litsxya 


Amigo-y amiganan: 
Avery Shipley, Jonatan Angela, Ruby Koolman, Erica 
Vrolijk 
Amiganan di Hit Fit by Carol 
Coleganan di Hyatt Regency 


Demas famia: Croes, Curiel, Navarro, Viña Chavez, 
Winterdal, Willems, Ras, Kock, Krozendijk, 
Guardiola, Moreta, Geerman, Gil, Koolman, Wernet, 
Lebacks, Marchena, Hans, Wanga, Veel, Hunt, Dirks, 
Varis, Orman, Boekhoudt. 


Ta invita pa acto di despedida cual lo tuma lugar na 
Aurora Funeral Home diamars 20 di augustus 2024 di 
2'or pa 4'or di atardi. Cremacion ta tuma lugardespues 
den seno familiar. 


Condolencia lo tuma lugar na Aurora Funeral Home 
dialuna 19 di augustus 2024 di 7or pa 9or di anochi. 


Ta deseo di Shouraine pa tur hende bini bisti na color 
nan alegre 

Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. “Cerca Dios mi 
alma ta na paz, ta di DJ’E mi salbacion ta bin” 
Salmo 62:1 


Nos ta anuncia fayecimento di: 


Regina Krosendijk 
Mihor conoci como: “Ina, Tanta Ina, Ima” 
*25-04-1948 †16-08-2024 


Acto di entiero lo wordo anuncia despues. 


'No tene miedo, pasobra Mi ta cu bo, no wak asina 
spanta, pasobra 
Ami ta bo Dios. Mi ta duna bo forsa, yuda bo, 
sostene bo cu mi man victorioso.’ 
Isaias 41:10 


Nos ta anuncia fayecimento di: 



Johanna B. Angela 
*08-08-1935 - †14-08-2024 


Acto di entiero lo wordo anuncia despues. 


Paetongtarn Shinawatra ta bira prome minister 
di Tailandia despues di aprobacion Real 


(AP)—Paetongtarn Shinawa- 
tra, yiu muhe di e ex-lider di- 
visivo Thaksin Shinawatra, 
a bira e prome minister di 
Tailandia despues di ricibi un 
carta Real di apoyo ayera, dos 
dia despues cu el a ser scogi 
pa e parlamento siguiendo 
un orden di corte cu a kita su 
predecesor. 


El a reemplasa un otro lider for 
di e mesun partido di Pheu Thai, 
lider di un coalicion cu ta inclui 
partidonan militar asocia cu e re- 
beldia cu a kita e ultimo gobierno 
di poder. Paetongtarn ta e tercer 
Shinawatra pa tene e posicion, 
despues cu su tata biyonario y su 
tanta Yingluck Shinawatra. Am- 
bos a ser kita f’ey oficina y forsa 
den exilio durante rebeldianan, 
aunke Thaksin a regresa Tailand- 


ia aña pasa mientras Pheu Thai a 
forma un gobierno. 


Paetongtarn a ricibi un carta di 
apuntamento den un ceremo- 
nia na e oficina di partido na 
Bangkok. Asisti pa miembro- 
nan senior di partidonan den e 
coalicion gobernante y su tata, 
ken no tin un rol formal pero 
ta ser considera como e lider de 
facto di Pheu Thai. 


Paetongtarn a bira prome minis- 
ter algun dia despues cu e Corte 
Constitucional a kita ex-prome 
minister 
Srettha 
Thavisin, 
despues di un aña den oficina. E 
corte a hay’e culpable di un vio- 
lacion etico pa apunta un miem- 
bro di gabinete cu a ser encarcela 
pa desprecio di corte despues di 
un supuesto intento pa soborna 


un hues. 


Paetongtarn tambe ta e segundo 
prome minister femenino di 
Tailandia despues di su tanta, y 
e lider mas jong di e pais cu 37 
aña. Papiando cu e reporteronan 
despues di e ceremonia, Pae- 
tongtarn a bisa cu e ta determina 
pa pusha dilanti politicanan clave 
manera stimulus economico, 
mehoracion pa cuido medico 
pa tur y promove “poder duave” 
cultura riba e escenario global. 


E no a mencion e propuesta sig- 
natura di Srettha pa un entrega di 
275 dollar na 50 miyon ciudada- 
no pa gasta riba negoshinan local 
pa asina aumenta e economia. E 
proyecto a ser critica como un 
manera inefectivo pa contribui 
na un crecemento sostenible di 
e economia, y a enfrenta varios 
reto cu ta inclui su fuentenan di 
fondo. 


Ora reporteronan a puntra Pae- 
tongtarn di esaki, el a bisa cu ai- 
nda e tin intencion pa pusha pa 
un stimulus economico grandi 
pa Tailandia, pero cu e lo mester 
“sigui scucha otro opinionnan.” 


Pheu Thai ta e ultimo den un 
lista di partidonan populista afilia 
cu Thaksin, ken a ser kita for di 
poder durante un rebeldia mili- 
tar na 2006, cual a causa casi dos 
decada di division politico cu a 
dividi un mayoria mayormente 


pober y rural den e norte cu a apoya Thaksin, con- 
tra monarkiconan, e ehercito y nan apoyantenan 
urbano. 


Partidonan conecta cu Thaksin a gana mayoria 
asiento den tur eleccion nacional for di 2001 te cu 
2023, ora el a perde pa e partido mas progresivo 
Move Forward Party. 


Al menos 23 herido den 
candela riba un Ferris 
wheel na Alemania 


(AP)—Al menos 23 hende a keda herida 
ora dos gondola di un Ferris wheel a cende 
na candela na un festival musical cerca di 
Leipzig na Alemania, segun agencia not- 
iciero dpa a reporta ayera. 


E candela a cuminsa den un gondola y despues 
a plama pa un segundo diasabra anochi, polis a 
bisa. Cuatro hende a sufri di kima y un a sufri di 
heridanan causa pa un caida. Otronan, incluy- 
endo trahadornan di emergencia y al menos cu- 
atro agente policial, a ser examina na e hospital 
pa un posible inhalacion di huma, dpa a reporta. 
E incidente a tuma luga na e Highfield Festival 
na Lake Strömthal cerca di Leipzig. Polis ainda 
ta investigando kico a causa e candela. 
Ayera mainta, polis ainda no por a duna infor- 
macion concreto tocante e condicion di esnan 
herida. E cantidad preciso di casualidadnan 
tambe no por a ser determina, dpa a reporta. 
E operador di e Ferris wheel a conta dpa cu nin- 
gun pasahero tabata sinta den e gondola cu a 
cende candela prome. 


internacional 
a24 


Dialuna 19 augustus 2024 
Biden ta plania pa usa su discurso durante convencion pa entrega na 
Harris y posiciona contra Trump 


(AP)—Presidente 
Meri- 
cano Joe Biden lo duna su 
adres awe nochi na e Con- 
vencion Nacional Demo- 
cratico na Chicago, haci- 
endo un entrega simbol- 
ico di su partido na vice- 
presidente Kamala Harris 
y pushando pa e caso cu el 
a bisa ta e menasa di siglo 
si Donald Trump regresa 
na e White House. 


Cuatro siman pasa, Biden a 
retira for di e careda presi- 
dencial mientras su partido 
a cay den crisis di confiansa 
tocante su chensnan contra 
e 
nominado 
Republicano 
despues di un prestacion dev- 
astador durante nan debate 
na juni. Awo, Biden ta plania 
pa ricibi un bon bini caluroso 
for di e mesun oficialnan cu 
tabata spera pa e sali for di e 
careda. 


E ayudantenan di Biden a bisa 
cu e presidente lo usa su re- 
markenan pa entrega e argu- 
mento pa kico e ta kere Har- 
ris mester reemplas’e y gana 
Trump, ken e ta bisa ta un 
menasa pa democracia. Biden 
tambe lo menciona algun di 
su logronan popular prome 


cu e sali for di e “spotlight” 
pa asina Harris y su compa- 
ñero di careda, gobernador di 
Minnesota Tim Walz, tuma e 
escenario pa resto di siman, e 
ayudantenan a bisa. 


Biden a ricibi cantonan di 
“Thank you, Joe!” diahuebs 
ora el a aparece cu Harris na 
Maryland, y ayudantenan a 


bisa cu e tabata satisfecho pa 
e consolidacion den e partido 
tras di Harris. Biden a apoya 
Harris algun minuut despues 
di caba cu su campaña, yu- 
dando orkesta un entrega casi 
perfecto di su operacion po- 
litico na su vice-presidente y 
preveni un pelea controver- 
sial na Chicago tocante e fu- 
turo di e partido. 


Mientras cu Biden no lo par- 
ticipa mas, lo sinti su influ- 
encia na Chicago, aunke den 
un rol mas chikito compara 
cu si el a keda e nominado. 
Speakernan na e convencion 
ta plania pa haci referencia 
na e logronan di Biden, for 
di yuda e pais fuera di e pan- 
demia di COVID-19 pa e 
logronan di inversion grandi 


den infrastructura, clima y 
cuido medico. Harris a usa e 
politicanan di Biden como e 
fundeshi di su mesun planes 
di politica. 


E logo di e convencion ainda 
ta haci yamado na e logo di 
campaña presidencial, y firma 
den e United Center lo inclui 
un cita for di e Oval Office 
di Biden splicando su deci- 
sion pa retira, ora el a suplica 
pa votadornan apoya Harris: 
“Historia ta den bo mannan,” 
el a bisa e tempo ey. 


Dialuna, firmanan lo inclui 
un caracteristico regular di 
Biden: “Plama e fe.” 


Prome Dama Jill Biden y 
otro miembronan di e famia 
Biden lo ta den e arena pa 
mira su discurso, cual lo sirbi 
como un coda na su 50 aña 
den politica Democratico. Jill 
Biden tambe lo papia durante 
e convencion awe nochi. 
Ta anticipa cu Harris lo asisti 
e evento. Biden no tabata pla- 
nia pa e convencion ora Har- 
ris papia den e posicion prim- 
era diahuebs anochi. 


Expertonan ta bisa cu hambruna ta acercando e 4 districto di Yemen 
mientras hamber ta aumenta entre muchanan 


(AP)—Hambruna ta acer- 
cando den e cuatro dis- 
tricto Yemeni despues di 
instancianan di hamber 
a aumenta rapidamente 
entre muchanan den ar- 
eanan controla pa e gobi- 
erno internacionalmente 
reconoci, segun un rap- 
port pa expertonan inter- 
nacional a mustra. 


Tur 117 districto den arean- 
an controla pa e gobierno ta 
anticipa di sufri for di nivel- 
nan “serio” di desnutricion 
emergente. Entre nan, a pro- 
nostica cu e cuatro distric- 
tonan—Mawza y Mocha den 
e provincia di Taiz, y Hays y 
Khawkhah den e provincia di 
Hodeida—lo slip den ham- 
bruna entre juli y october e 
aña aki, segun e Integrated 
Food Security Phase Classifi- 
cation, of IPC. 


E rapport ta refleha e inse- 
guridad alimentario empeo- 
rando den e nacion Arabe 
mas pober cu a cay den guera 
civil na 2014, ora e rebelde- 
nan Houthi na Yemen a tuma 
control di e capital, Sanaa, y 


gran parti di e norte, forsando 
e gobierno pa huy bay pazuid, 
despues pa Saudi Arabia. 


Un coalicion lidera pa Saudi a 
drenta e guera na maart 2015, 
apoya e tempo ey pa Merca, 
den un esfuerso pa restaura 
e poder di e gobierno inter- 
nacionalmente reconoci. E 
guera a mata mas cu 150,000 
hende incluyendo ciudadan- 
onan y combatantenan, y den 
e ultimo añanan a deteriora 
mayormente den un impasse 
y a causa un di e crisis hu- 
manitario mas pio na mundo. 


Aproximadamente mita di e 
poblacion di e pais—of 18.2 
miyon hende—ta den nece- 
sidad di ayudo humanitario e 
aña aki, segun e Organisacion 
di Nacionnan Uni (ONU). 


E cantidad di muchanan cu 
desnutricion emergente a au- 
menta pa 34 porciento com- 
para cu aña pasa, e rapport 
a bisa. Nan ta inclui mas cu 
18,500 mucha bao di cinco 
aña cu a pronostica lo ta sev- 
eramente desnutri pa fin di 
aña, el a bisa. Ademas, e rap- 
port a descubri aproximada- 


mente 223,000 hende muhe 
na estado y lactante cu por ta 
desnutri na 2024. 


“E rapport ta confirma un 
trend alarmante di desnutri- 
cion emergente pa muchan- 
an den parti sur di Yemen,” 
segun 
representante 
di 
UNICEF pa Yemen, Peter 
Hawkins. “Pa proteha e mas 
vulnerable, un inversion den 
un aumento di prevencion y 
esfuersonan di tratamento ta 
mas critico cu nunca.” 
E rapport a atribui e aumento 
skerpi di desnutricion na e 


efectonan combina di colera 
y brote di sarampi, insegu- 
ridad halto di alimentacion, 
acceso limita na awa di bebe, 
caida economico y ayudo hu- 
manitario inadecua—tur cu 
ta resultadonan indirecto y 
directo di e guera. 


IPC ta un partnership global 
di 15 agencia di ONU y or- 
ganisacionnan 
humanitario 
trahando na Yemen y funda 
pa e Union Europeo, Merca 
y Reino Uni. 
Ta declara un hambruna den 
un area ora un den cinco per- 
sona of hogar ta falta cumin- 
da severamente y ta enfrenta 
hamber y miseria cu por re- 
sulta ultimamente den nivel- 
nan di desnutricion emer- 
gente y morto. 


E rapport no a adresa e condi- 
cionnan di hamber den e area 
controla pa e Houthinan, 
aparentemente pa via di un 
falta di acceso. E rebeldenan 
a lansa un abordamento riba 
agencianan di ONU y gru- 
ponan di ayudo durante e 
ultimo lunanan, deteniendo 
miles di trahador. 


